Diari Oficial de la Generalitat Valenciana


Sumari del DOGV 7319, del 17-07-2014 (2014/6684)

RESOLUCIÓ de 15 de juliol de 2014, de la directora general del Secretariat del Consell i Relacions amb les Corts, per la qual es disposa la publicació del conveni marc entre la Generalitat i Ecovidrio -Sociedad Ecológica para el Reciclado de los Envases de Vidrio- com a entitat gestora del Sistema Integrat de Gestió de Residus d'Envasos de Vidre.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7319

Data del DOGV
:   17-07-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/6684


Data del document
:   15-07-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 15 de juliol de 2014, de la directora general del Secretariat del Consell i Relacions amb les Corts, per la qual es disposa la publicació del conveni marc entre la Generalitat i Ecovidrio -Sociedad Ecológica para el Reciclado de los Envases de Vidrio- com a entitat gestora del Sistema Integrat de Gestió de Residus d'Envasos de Vidre. [2014/6684]  
La Generalitat i Ecovidrio ?Sociedad Ecológica para el Reciclaje de los Envases de Vidrio?, com a entitat gestora del Sistema Integrat de Gestió de Residus d'Envasos de Vidre, han subscrit, prèvia tramitació reglamentària, el 5 de maig de 2014, un conveni marc de col·laboració.  
  
En compliment del que establix l'article 3.4 del Decret 20/1993, de 8 de febrer, del Consell, procedix la publicació en el Diari Oficial de la Comunitat Valenciana de l'esmentat conveni, que ha quedat inscrit en el Registre de Convenis de la Generalitat amb el número 774/2014 i que figura com a annex d'esta resolució.  
  
Valencia, 15 de juliol de 2014.- La directora general del Secretariat del Consell i Relacions amb les Corts: Marta Martí Arador.  
  
  
Conveni marc entre la Generalitat, a través de la Conselleria d'Infraestructures, Territori i Medi Ambient, i l'entitat Ecovidrio com a entitat gestora del Sistema Integrat de Gestió de Residus d'Envasos de Vidre  
  
València, 5 de maig de 2014  
  
REUNITS  
D'una banda, Isabel Bonig Trigueros, consellera d'Infraestructures, Territori i Medi Ambient de la Generalitat, nomenada per mitjà del Decret 20/2012, de 7 de desembre, del president de la Generalitat, pel que cessen i es nomenen consellers, secretari i portaveu del Consell, en nom i representació de la Generalitat i expressament facultada per a la firma d'este conveni per acord del Consell amb data 4 d'abril de 2014.   
D'altra banda, José Manuel Núñez-Lagos Bau, director general, en nom i representació, de l'entitat Ecovidrio - Sociedad Ecológica para el Reciclado de los Envases de Vidrio, amb NIF G-81312001 i domicili social al carrer del General Oráa, 3, 2n, de Madrid, societat constituïda sense ànim de lucre amb data 21 de setembre de 1995 segons l'acta fundacional subscrita davant de Roberto Blanquer Uberos, notari de l'Il·lustre Col·legi de Madrid, i inscrita en el Ministeri de Justícia i Interior, Secció d'Associacions, en virtut de resolució amb data 16 de febrer de 1996 amb el número nacional 160.493. Fa ús d'apoderament conferit en favor seu per mitjà d'escriptura atorgada amb data 3 de febrer de 2012.  
  
Els dos es reconeixen mútuament la capacitat legal necessària per a subscriure este conveni i, a este efecte,  
  
EXPOSEN  
  
Primer  
Que la Llei 11/1997, de 24 d'abril, d'Envasos i Residus d'Envasos, incorpora a l'ordenament intern la Directiva 94/62/CE, relativa als envasos i residus d'envasos, i establix les normes per a la seua gestió. Esta llei s'ha desplegat per mitjà del Reial Decret 782/1998, de 30 d'abril, pel qual s'aprova el reglament de desplegament i execució de la llei esmentada. Així mateix, en el Reial Decret 252/2006, de 3 de març, s'incorporen a l'ordenament intern els nou objectius de reciclatge i valorització establits en la Directiva 2004/12/CE.  
  
Segon  
Que la llei referida té per objecte previndre i reduir l'impacte sobre el medi ambient dels envasos i la gestió dels residus d'envasos al llarg de tot el seu cicle de vida, considerant-se envasos els definits així en l'article 2 de la Llei 11/1997 mencionada i el seu reglament de desplegament.  
  
Tercer  
Que, d'acord amb la Llei 11/1997, els envasadors i comerciants de productes envasats o, quan no siga possible identificar els anteriors, els responsables de la primera posada en el mercat dels productes envasats hauran de fer front a la gestió dels residus generats com a conseqüència d'esta posada en el mercat. Per a això, hauran d'acollir-se necessàriament, amb caràcter general, a un sistema de depòsit, devolució i retorn o eximir-se de les obligacions derivades d'este procediment quan participen voluntàriament en un sistema integrat de gestió d'envasos i residus d'envasos que garantisca el compliment dels objectius de reducció, reciclatge i valorització fixats en la llei.  
  
  
Quart  
Que la Llei 11/1997 establix que els sistemes integrats de gestió es finançaran per mitjà de l'aportació pels envasadors d'una quantitat per cada producte envasat posat per primera vegada en el mercat i preveu que estos sistemes financen la diferència de cost entre el sistema ordinari de recollida, transport i tractament dels residus urbans en abocador controlat, i el sistema integrat de gestió de residus d'envasos. A este efecte, els sistemes integrats de gestió hauran de compensar les entitats locals que voluntàriament hi participen pels costos addicionals que, en cada cas, hagen de suportar efectivament, en els termes que s'establisquen en el conveni corresponent. Les aportacions econòmiques provocades per la posada en el mercat de productes envasats hauran de ser suficients per a cobrir com a mínim els costos addicionals mencionats i, per tant, evitar riscos improcedents a estes entitats.  
  
  
Quint  
Que els sistemes integrats de gestió tenen com a finalitat la recollida periòdica d'envasos usats i residus d'envasos en el domicili del consumidor o en les seues proximitats i hauran de ser autoritzats per l'òrgan competent de la comunitat autònoma.  
  
Sext  
Que Ecovidrio, societat constituïda sense ànim de lucre i amb la finalitat d'exercir la condició d'entitat gestora d'un sistema integrat de gestió de residus d'envasos de vidre, amb sol·licitud prèvia, va ser autoritzada per a implantar i gestionar un sistema integrat de gestió d'envasos usats i residus d'envasos de vidre en l'àmbit de la Comunitat Valenciana, per mitjà de la Resolució de 24 de juny de 1998, de la Direcció General de Qualitat Ambiental de la Conselleria de Medi Ambient de la Generalitat, i es va renovar, una vegada finalitzada la seua vigència, per mitjà de la Resolució de 20 de juny de 2003, de la Direcció General d'Educació i Qualitat Ambiental de la Conselleria de Medi Ambient de la Generalitat i, posteriorment, per mitjà de la Resolució de 3 de setembre de 2008, de la Direcció General per al Canvi Climàtic. Actualment, Ecovidrio és l'entitat gestora del SIG de residus d'envasos de vidre autoritzat a la Comunitat Valenciana, per mitjà de la Resolució de 19 de novembre de 2013, de la Direcció General de Qualitat Ambiental.  
  
  
Sèptim  
Que, d'acord amb el que disposen els articles 9 i concordants de la Llei 11/1997, de 24 d'abril, d'envasos i residus d'envasos, i el Reial Decret 782/1998, de 30 d'abril, dictat per a desplegar-la, la participació de les entitats locals en els sistemes integrats de gestió de residus d'envasos es durà a terme a través de les comunitats autònomes a què pertanguen, quan estes tinguen aprovats plans de gestió de residus urbans, i que s'acordarà amb l'entitat autoritzada un conveni marc en què s'inclouran les condicions generals que han d'aplicar tots els municipis de la comunitat autònoma.  
D'acord amb el que s'establisca en estos convenis, les entitats locals es comprometran a realitzar la recollida selectiva dels residus d'envasos inclosos en el sistema integrat de gestió i al seu transport fins a les instal·lacions de transferència, separació, classificació, centres de recuperació o, si és el cas, directament als de reciclatge o valorització. El sistema integrat de gestió estarà obligat a acceptar tots els residus d'envasos de vidre de la gestió dels quals són responsables que li siguen entregats per les entitats locals o, si és el cas, per la comunitat autònoma.  
  
Octau  
Que la Comunitat Valenciana disposa d'un pla integral de residus aprovat pel Decret 81/2013, de 21 de juny, del Consell, d'aprovació definitiva del Pla Integral de Residus de la Comunitat Valenciana (PIRCV), pel qual correspon a la Generalitat, a través de la conselleria competent en matèria de medi ambient, acordar amb les entitats gestores dels sistemes integrats de gestió de residus d'envasos els convenis o acords necessaris per al compliment dels objectius del pla mencionat.  
  
Els instruments de desenrotllament i millora del Pla Integral de Residus són els plans zonals de residus urbans, que engloben tots els municipis de la Comunitat Valenciana i detallen i adapten les seues previsions a cada zona. Les entitats encarregades de l'execució de les previsions dels plans zonals de residus urbans a la Comunitat Valenciana són les següents: Consorci de la Zona C1, Consorci de la Zona C2, Consorci de la Zona C3/V1, Consorci de la Zona V2, Consorci de la Zona V3, Consorci de la Zona V4, Consorci de la Zona V5, Consorci de la Zona A1, Consorci de la Zona A2, Consorci de la Zona A3, Consorci de la Zona A4, Consorci de la Zona A5 i Consorci de la Zona A6.  
  
Entre les competències que assumixen estos consorcis es troben les de desenrotllar qualsevol línia d'actuació en relació amb les operacions de gestió de residus de competència municipal, així com aquelles altres que els siguen delegades per les administracions públiques.  
  
Nové  
Amb data 19 de febrer de 2009 es va firmar un conveni marc entre la Generalitat, a través de la Conselleria de Medi Ambient, Aigua, Urbanisme i Habitatge, i l'entitat Ecovidrio. La clàusula tretzena establia un període de vigència del conveni marc esmentat coincident amb el de la renovació de l'autorització concedida per mitjà de la Resolució de 3 de setembre de 2008, de la Direcció General per al Canvi Climàtic, a l'entitat Ecovidrio.  
  
Desé  
De conformitat amb allò que s'ha exposat, com que és esta l'única via per a instrumentar la participació voluntària de les entitats locals de la Comunitat Valenciana en el sistema integrat de gestió autoritzat a Ecovidrio i amb vista a complir els objectius de reciclatge i/o valorització establits en la Llei 11/1997, d'Envasos i Residus d'Envasos, i en la normativa posterior que la desplega o modifica, les parts desitgen fixar en este conveni marc els seus drets i obligacions respectius quant al desenrotllament d'un programa integral de recollida selectiva de residus d'envasos, selecció, reciclatge i/o valorització, en l'àmbit territorial de la Comunitat Valenciana, d'acord amb el que es preveu respecte d'això en l'autorització concedida a la societat esmentada i amb les següents  
  
  
CLÀUSULES  
  
Primera. Objecte  
Este conveni marc té per objecte regular els compromisos de la Conselleria d'Infraestructures, Territori i Medi Ambient, dels consorcis de residus i la resta d'entitats locals que voluntàriament s'hi adherisquen, així com de l'entitat Ecovidrio, pel que fa al funcionament del sistema integrat gestionat per Ecovidrio en l'àmbit territorial de la Comunitat Valenciana, amb la finalitat de garantir el compliment de la Llei 11/1997, de 24 d'abril, d'Envasos i Residus d'Envasos, i la resta de normativa que la desplega i complementa, així com establir les condicions generals que han d'aplicar totes les entitats locals que participen en esta gestió i regular les condicions econòmiques que regiran les relacions entre les parts.  
En este sentit, en tot allò no previst en este conveni marc, caldrà ajustar-se a les disposicions de la Llei 11/1997, de 24 d'abril, d'Envasos i Residus d'Envasos, i la resta de normativa que la desplega, així com als termes de l'autorització concedida a Ecovidrio, com a sistema integrat de gestió per a operar a la Comunitat Valenciana.  
L'àmbit d'aplicació d'este conveni són els envasos i residus d'envasos adherits al SIG. Este àmbit determina la responsabilitat d'Ecovidrio en el finançament del cost de la recollida selectiva dels residus d'envasos de vidre.  
  
Segona. Actuacions objecte d'este conveni  
Les actuacions que es duran a terme en l'àmbit d'este conveni marc són les que s'indiquen a continuació:  
1. Establir els compromisos necessaris per a garantir en l'àmbit de la Comunitat Valenciana el compliment dels objectius previstos en l'article 5 de la Llei 11/1997, de 24 d'abril, d'Envasos i Residus d'Envasos, així com en la normativa posterior que els modifique o substituïsca.  
  
2. Regular les obligacions financeres del sistema integrat de gestió d'envasos usats i residus d'envasos de vidre que haurà de ser costejat íntegrament per Ecovidrio.  
3. Establir l'aportació econòmica Ecovidrio, que haurà d'abonar a les entitats locals i consorcis, d'acord amb el que preveu l'article 10.2 de la Llei 11/1997, de 24 d'abril, d'Envasos i Residus d'Envasos. Esta aportació és la que es desenrotlla en l'annex III d'este conveni marc.  
  
4. Regular la participació voluntària de les entitats locals i consorcis en el sistema integrat de gestió d'envasos i residus d'envasos de vidre autoritzat a Ecovidrio, com també establir els mecanismes per a la seua adhesió a este conveni marc que es detallen en l'annex I.  
  
5. Promoure el desenrotllament de sistemes de recollida selectiva d'envasos de vidre amb criteris d'acceptació social, eficiència tècnica i viabilitat ambiental i econòmica, tenint en compte les prescripcions establides en els plans zonals de residus urbans aprovats per la Conselleria d'Infraestructures, Territori i Medi Ambient, assegurant en tot cas la universalitat del servici.  
6. Promoure la realització de campanyes d'informació i sensibilització ambiental per a augmentar el grau d'eficàcia en la recollida selectiva, així com articular la col·laboració de les parts en el seu desenrotllament, finançament i execució.  
7. Promoure el manteniment i la millora de la recollida selectiva de residus d'envasos de vidre, així com la implantació de les infraestructures necessàries per a això en l'àmbit de la Comunitat Valenciana.  
8. Establir els fluxos d'informació entre la Conselleria d'Infraestructures, Territori i Medi Ambient, Ecovidrio, consorcis de residus i la resta d'entitats locals adherides.  
9. Promoure la prevenció en la generació dels residus d'envasos de vidre, així com la reducció de l'impacte ambiental generats.  
10. Establir els mecanismes per a garantir el reciclatge i/o valorització dels residus d'envasos de vidre, d'acord amb el que preveu l'article 12 de la Llei 11/1997, de 24 d'abril, d'Envasos i Residus d'Envasos.  
  
  
Tercera. Compromisos de la Conselleria d'Infraestructures, Territori i Medi Ambient  
La Conselleria d'Infraestructures, Territori i Medi Ambient es compromet, dins de l'àmbit de les seues competències i en els termes fixats en este conveni marc, a planificar, coordinar i col·laborar en el manteniment i la millora del sistema integrat de gestió de residus d'envasos de vidre juntament amb les entitats locals valencianes i Ecovidrio en el marc de les obligacions establides per la Llei 11/1997, de 24 d'abril, d'Envasos i Residus d'Envasos, i la resta de normativa aplicable, i en concret a:  
1. Establir els mecanismes necessaris per a facilitar que les entitats locals puguen adherir-se a este conveni marc, inclosa tant la informació i difusió del seu contingut com la necessària cooperació i assessoria tècnica i jurídica. Estes adhesions hauran de ser degudament notificades a la Conselleria d'Infraestructures, Territori i Medi Ambient, que al seu torn les comunicarà a Ecovidrio als efectes oportuns.  
  
2. Garantir que les entitats locals i consorcis reben les compensacions econòmiques que establix la Llei 11/1997, de 24 d'abril, d'Envasos i Residus d'Envasos, una vegada que s'hi hagen adherit, de la forma que es detalla en l'annex II d'este conveni marc. A este efecte, les entitats locals podran requerir la intervenció, en qualitat d'àrbitre, de la Conselleria d'Infraestructures, Territori i Medi Ambient davant dels problemes que puguen sorgir en la recepció d'estes compensacions per part d'Ecovidrio, de conformitat amb el que establix este conveni marc.  
  
3. Dissenyar i coordinar, en col·laboració amb Ecovidrio, amb els consorcis i amb les entitats locals adherides, a través de la comissió de seguiment, les campanyes d'informació i sensibilització ambiental per a augmentar el grau d'eficiència en la recollida selectiva i complir els objectius de la Llei 11/1997, de 24 d'abril, d'Envasos i Residus d'Envasos, i la resta de normativa que la desplega o modifica.  
4. Col·laborar amb les entitats locals i consorcis per a facilitar el compliment de qualssevol altres obligacions establides en la Llei 11/1997, de 24 d'abril, d'Envasos i Residus d'Envasos, i la resta de normativa que la desplega o modifica.  
5. Garantir el subministrament d'informació a Ecovidrio perquè esta entitat puga acreditar el compliment de les seues obligacions, incloses les activitats de recollida selectiva realitzades per les entitats locals. Així mateix, intercanviar amb les entitats locals i Ecovidrio qualsevol altra informació que siga d'interés per al desenrotllament i seguiment de les actuacions previstes en este conveni marc.  
6. Col·laborar amb les entitats locals i consorcis en la posada en marxa de dispositius d'inspecció, control i policia ambiental per al seguiment de les obligacions i actuacions previstes en este conveni i dins de l'àmbit de les competències de la Conselleria d'Infraestructures, Territori i Medi Ambient.  
7. Intercanviar amb Ecovidrio, amb les entitats locals i consorcis qualsevol altra informació d'interés per al correcte compliment de les mesures previstes, en particular de les relatives als resultats que es vagen obtenint en la recollida selectiva i gestió dels residus d'envasos de vidre a la Comunitat Valenciana.  
  
Quarta. Compromisos de l'entitat Ecovidrio  
En compliment de la legislació aplicable, tenint en compte els termes de l'autorització concedida a Ecovidrio, per a implantar un sistema integrat de gestió d'envasos i residus d'envasos de vidre a la Comunitat Valenciana, esta entitat, en els termes d'este conveni marc, es compromet a:  
1. Responsabilitzar-se de la gestió dels residus d'envasos de vidre derivats dels productes envasats posats en el mercat pels agents econòmics adherits a Ecovidrio, una gestió que podrà realitzar directament per mitjans propis o a través de terceres empreses autoritzades. La naturalesa de la matèria dels residus d'envasos, la gestió dels quals és responsabilitat d'Ecovidrio, és la que consta en la Resolució de 3 de setembre de 2008, per la qual es renova la seua autorització per a la implantació i gestió d'un sistema integrat de gestió de residus d'envasos de vidre en l'àmbit territorial de la Comunitat Valenciana.  
  
2. Responsabilitzar-se de la gestió dels residus d'envasos de vidre derivats dels productes envasats posats en el mercat a través d'envasos industrials o comercials, quan estos envasos estiguen adherits a Ecovidrio.  
3. Acceptar i fer-se càrrec de tots els residus d'envasos de vidre que li siguen entregats per les entitats locals i consorcis adherits, així com gestionar-los posteriorment d'acord amb l'article 12 de la Llei 11/1997 i el Reial Decret 782/1998.  
Este compromís inclou tant la recepció dels residus d'envasos de vidre transportats per les entitats locals i consorcis, directament o indirectament, fins a la instal·lació designada en l'annex III d'este conveni marc, com la recepció dels residus d'envasos de vidre que, procedents de les estacions de transferència, de les plantes de selecció i classificació de vidre o ecoparcs, siga transportat fins a un centre de recuperació, reciclatge o valorització, sempre que les condicions del material recuperat complisquen les especificacions tècniques recollides en l'annex II.  
  
4. Finançar el sistema integrat de gestió segons el que establix l'article 10.2 de la Llei 11/1997, de 24 d'abril, d'Envasos i Residus d'Envasos, i en la resolució esmentada de la Direcció General de Qualitat Ambiental de 19 de novembre de 2013. A este efecte, les aportacions econòmiques realitzades per la posada en el mercat dels envasos hauran de ser suficients per a cobrir com a mínim els costos addicionals que hagen de suportar les entitats locals i consorcis, en els termes establits en este conveni marc.  
5. Ecovidrio finançarà la diferència de cost entre el sistema ordinari de recollida, transport i tractament dels residus urbans en abocador autoritzat i el sistema integrat de gestió, i abonarà a les entitats locals i consorcis les quantitats econòmiques corresponents, tot això de conformitat amb el que preveu l'article 10.2 de la Llei 11/1997 esmentada i d'acord amb les condicions establides en l'annex III d'este conveni marc.  
  
La transferència d'estes compensacions s'efectuarà per Ecovidrio a les entitats locals i consorcis per l'import de les factures emeses per estes, en el termini màxim de 30 dies naturals comptadors des de la data d'emissió de les factures acompanyades de la documentació justificativa requerida. En cas que Ecovidrio reba la documentació incompleta o mal omplida, requerirà al consorci o entitat local la presentació dels justificants necessaris, entenent-se en este supòsit que el termini màxim de 30 dies comptarà des de la recepció de la documentació completa per part d'Ecovidrio.  
6. Efectuar el pagament dels imports previstos en cada cas en l'annex III a les entitats titulars de les plantes de selecció i classificació de vidre, dels ecoparcs i, si és el cas, a les plantes de valorització de RU, en el termini màxim de 30 dies naturals des de la recepció de la factura o certificat, si és el cas, acompanyats de la documentació justificativa. En el cas que les instal·lacions mencionades siguen de titularitat pública, el pagament dels imports indicats podrà realitzar-se a l'entitat que l'Administració titular designe expressament.  
7. En el cas que les entitats locals i consorcis hagen optat per encarregar la gestió integral de la recollida selectiva de residus d'envasos de vidre a Ecovidrio, l'entitat haurà de prestar adequadament este servici, especialment pel que fa a la freqüència de buidatge dels contenidors de tipus iglú, amb l'objectiu que no es produïsquen desbordaments. La gestió integral esmentada inclou les operacions de recollida i transport del vidre, així com la instal·lació dels contenidors de recollida selectiva de residus de vidre, neteja, manteniment, reparació i reposició dels contenidors de tipus iglú.  
  
8. Amb independència que la gestió integral de la recollida selectiva siga realitzada o no per Ecovidrio, l'entitat es compromet a la reposició dels contenidors de tipus iglú de vidre de les entitats locals i consorcis, al final de la seua vida útil o quan es troben en un estat de deteriorament tal que n'aconselle la reposició, i no serà procedent, en conseqüència, l'abonament de cap compensació econòmica en concepte d'amortització a les entitats locals i consorcis.  
9. Complir, en l'àmbit territorial de la Comunitat Valenciana, els objectius de reducció, reciclatge i valorització fixats en la Llei 11/1997, de 24 d'abril, d'Envasos i Residus d'Envasos, i la resta de normativa que la desplega o modifica.  
10. Garantir el reciclatge o qualsevol altra forma de valorització dels residus d'envasos de vidre recollits selectivament, atenent les especificacions tècniques que s'adjunten en l'annex II d'este conveni marc. De la mateixa manera, Ecovidrio garantix que les instal·lacions o centres de recuperació, reciclatge i valorització de residus d'envasos de vidre designats per l'entitat estaran degudament autoritzats i acceptaran els residus d'envasos de vidre per al seu reciclatge o valorització posterior.  
  
11. Observar els principis d'equilibri territorial, d'universalitat del servici i els de proximitat i autosuficiència recollits en el Pla Integral de Residus de la Comunitat Valenciana.  
12. Col·laborar en el disseny i desenrotllament d'actuacions destinades a campanyes d'informació, educació i sensibilització ambiental, així com fer-se càrrec del seu finançament, d'acord amb el que establix l'annex III d'este conveni marc, a l'efecte de augmentar el grau d'eficàcia en la recollida selectiva.  
Promoure la realització de campanyes d'informació, conscienciació ciutadana i sensibilització ambiental per a augmentar el grau d'eficàcia en la recollida selectiva dels residus d'envasos de vidre, amb vista a facilitar l'èxit dels objectius pretesos. Per a això, hauran de participar en el finançament de campanyes de sensibilització en la forma i quantitats establides en l'annex III d'este conveni marc, així com en l'autorització concedida per mitjà de la Resolució de 19 de novembre de 2013, de la Direcció General de Qualitat Ambiental. Estes campanyes de sensibilització s'efectuaran en l'àmbit territorial de la Comunitat Valenciana i aniran dirigides tant als ciutadans com al sector HORECA, i hauran de fer-se en castellà i valencià.  
Les campanyes de sensibilització seran aprovades per la comissió de seguiment que es desenrotlla en la clàusula novena d'este conveni marc i es podran coordinar amb les campanyes de comunicació d'altres SIG de residus d'envasos i de RAEE. El finançament requerit cobrirà, una vegada que finalitze la campanya anual de sensibilització, un estudi posterior d'avaluació dels resultats obtinguts i una presentació de propostes de millora per a la campanya següent.  
13. Subministrar a la Conselleria d'Infraestructures, Territori i Medi Ambient, de conformitat amb allò que s'establix en la Resolució de 19 de novembre de 2013, de la Direcció General de Qualitat Ambiental, la informació relativa al funcionament del sistema integrat de gestió autoritzat en l'àmbit de la Comunitat Valenciana a Ecovidrio.  
  
14. Ecovidrio accepta des de la firma d'este conveni marc l'adhesió de totes i cada una de les entitats locals i consorcis per mitjà de la firma del protocol d'adhesió corresponent previst en l'annex I, així com les renovacions dels protocols d'adhesió subscrits en virtut del conveni marc anterior efectuades de conformitat amb el que establix la clàusula sexta d'este conveni.  
15. Contactar amb les entitats locals i consorcis de nova incorporació a la recollida selectiva de residus d'envasos de vidre en el moment en què la Conselleria d'Infraestructures, Territori i Medi Ambient li trasllade el protocol d'adhesió previst en l'annex I, sempre que opten per la realització d'una gestió directa, a l'efecte de remetre els models de plantilles que cal adjuntar a les factures pels conceptes establits en l'annex III.  
  
Quinta. Compromisos de les entitats locals i consorcis  
Dins de l'àmbit de les seues competències, les entitats locals i consorcis assumiran, per mitjà de l'adhesió a este conveni marc, els compromisos següents:  
1. Acceptar formalment les condicions establides en este conveni marc pel qual es regulen les condicions de la seua participació i, en particular, de les contingudes en l'annex III.  
2. Comunicar, per mitjà de la firma del protocol d'adhesió previst en l'annex I, i en la forma i terminis pertinents, la forma de participació en el sistema integrat de gestió, que podrà dur-se a terme de les maneres següents:  
- Realitzant la gestió integral de la recollida selectiva dels residus d'envasos de vidre, a través d'una entitat diferent d'Ecovidrio. Per tant, les entitats locals i consorcis assumiran la responsabilitat de recollir i transportar els residus d'envasos de vidre fins a la instal·lació receptora que figura en l'annex III d'este conveni marc, així com la de mantindre, netejar i reparar els contenidors de tipus iglú adscrits a este servici.  
  
- Encarregant la gestió integral de la recollida selectiva de residus d'envasos de vidre a Ecovidrio, que haurà de realitzar les operacions de recollida i transport dels residus d'envasos de vidre, així com el manteniment, la neteja i la reparació dels contenidors de tipus iglú.  
  
No obstant això, les entitats locals i consorcis podran canviar de modalitat de gestió durant la vigència d'este conveni marc, sempre que siga comunicat per escrit a Ecovidrio. Este canvi es farà efectiu en el termini de tres mesos a partir de la data d'entrada de la sol·licitud de canvi en el domicili d'Ecovidrio, excepte existència de motius justificats que aconsellen l'efectivitat del canvi de l'alternativa de gestió en menor termini, a valorar per la comissió de seguiment.  
  
3. Prestar, o vetlar perquè es preste adequadament, un servici de recollida selectiva dels residus d'envasos de vidre amb criteris d'acceptació social, eficiència tècnica i viabilitat econòmica i ambiental en les condicions definides en este conveni marc, especialment pel que fa a la freqüència de buidatge dels contenidors i a la resolució d'incidències. Amb esta finalitat, els contenidors hauran d'estar emplaçats, en la via pública, en els llocs més idonis per a complir la seua funció.  
  
En cas d'entrega de contenidors per part de la Conselleria d'Infraestructures, Territori i Medi Ambient o Ecovidrio, les entitats locals i consorcis es comprometen a acceptar els contenidors destinats a la recollida selectiva que els siguen entregats i ubicar-los en via pública a disposició dels ciutadans. Amb esta acceptació, en el cas que la gestió integral de la recollida selectiva dels residus d'envasos de vidre siga a través d'una entitat diferent d'Ecovidrio, assumixen el manteniment integral, inclús les reparacions i reposicions quan siguen necessàries, així com la neteja dels contenidors entregats.  
  
4. Acceptar la designació de la instal·lació receptora, que figura per a cada consorci i entitat local, en l'annex III d'este conveni o en l'addenda que el modifique.  
5. Aprovar els instruments necessaris a l'efecte d'aconseguir una millora contínua dels resultats i eficiència del sistema integrat de gestió, i permetre per a això la participació i col·laboració de la Conselleria d'Infraestructures, Territori i Medi Ambient i d'Ecovidrio.  
6. Possibilitar la realització de campanyes d'informació i sensibilització ambiental en el seu àmbit territorial que s'emmarquen en les directrius fixades per la Conselleria d'Infraestructures, Territori i Medi Ambient a fi d'aconseguir l'activa i correcta participació ciutadana i del sector HORECA en la recollida de residus d'envasos de vidre.  
  
7. Desenrotllar les actuacions de control pertinents per a assegurar que totes les operacions de recollida selectiva es duguen a terme de forma adequada, i donar-ne compte a la comissió de seguiment d'este conveni quan esta última expressament ho sol·licite. Així mateix, es comprometen a prendre les mesures correctores necessàries en cas de detectar desviacions o incompliments rellevants en l'àmbit de les operacions esmentades, així com a implantar les que, si és el cas, siguen aconsellades per la comissió de seguiment mencionada.  
8. Dictar o, si és el cas, adequar les ordenances sobre residus urbans, així com altres disposicions aplicables i, si és procedent, els contractes relatius a la gestió dels residus urbans, en els supòsits en què la gestió dels servicis siga indirecta, a fi de possibilitar el compliment de les obligacions contretes per mitjà de l'adhesió a este conveni marc.  
  
  
Sexta. Participació de les entitats locals i consorcis  
L'adhesió de les entitats locals i consorcis que voluntàriament desitgen adherir-se a este conveni marc quedarà subjecta a la realització dels tràmits següents:  
  
Primera adhesió  
1. Adopció per part del ple de la corporació d'acord exprés que preveja els aspectes següents:  
a) Aprovació de la implantació, manteniment i millora de la recollida selectiva de residus d'envasos de vidre en l'àmbit territorial corresponent.  
b) Acceptació de la totalitat de les condicions reflectides en este conveni marc.  
c) Autorització al president de la corporació de la firma del protocol d'adhesió que figura en l'annex I, així com de la totalitat dels documents que es deriven de l'adhesió.  
2. En el cas que les entitats locals i els consorcis decidisquen que siga una entitat pública o un tercer privat qui perceba les compensacions econòmiques corresponents establides en l'annex III, derivades de l'adhesió a este conveni marc, haurà d'adjuntar un acord de delegació dels drets de facturació i/o cobrament en l'entitat designada de la qual es facilitarà el nom, el domicili social i el número d'identificació fiscal.  
  
3. En el cas que els acords anteriors hagen sigut adoptats per la Junta de Govern s'haurà de remetre un document expedit per la secretaria de la corporació en què s'acredite la delegació de competències en este òrgan.  
4. Firma del protocol d'adhesió, que haurà d'ajustar-se al model que figura en l'annex I.  
Tots els acords adoptats, així com el protocol d'adhesió firmat, hauran d'enviar-se a la Conselleria d'Infraestructures, Territori i Medi Ambient en dos exemplars.  
La Conselleria d'Infraestructures, Territori i Medi Ambient notificarà a Ecovidrio l'adhesió de cada nou consorci o entitat local participant, i li remetrà un exemplar del protocol d'adhesió degudament omplit i subscrit, mentres que l'altre exemplar es quedarà en poder de la direcció general competent.  
Els protocols d'adhesió entraran en vigor a la seua firma i tindran una duració inicial fins al final de la vigència d'este conveni marc, i quedaran automàticament renovats en tots els seus termes en el cas de pròrroga, de conformitat amb el que establix la clàusula dotzena, excepte en el cas que el consorci o l'entitat local adherida adopte acord exprés en sentit contrari a través del ple, en el termini màxim de tres mesos a partir de l'endemà de la recepció de la comunicació de la pròrroga per part de la Conselleria d'Infraestructures, Territori i Medi Ambient. En este cas, haurà de ser remés el certificat de l'acord plenari adoptat a la Conselleria d'Infraestructures, Territori i Medi Ambient en el termini màxim de quinze dies naturals comptadors a partir de l'endemà de l'adopció.  
  
  
Renovació de l'adhesió  
La renovació d'adhesió de les entitats locals i consorcis que voluntàriament desitgen adherir-se a este conveni marc quedarà subjecta a la realització dels tràmits següents:  
Les entitats locals que hagen formalitzat la seua adhesió al conveni marc subscrit amb data 19 de febrer de 2009 entre la Generalitat, a través de la Conselleria de Medi Ambient, Aigua, Urbanisme i Habitatge, i Ecovidrio (DOCV 5993, de 15/04/09) hauran d'adoptar, per part del ple de la corporació o, si és el cas, per la junta de govern local si té les competències delegades, acord exprés que preveja l'acceptació de la totalitat de les condicions reflectides en este conveni marc.  
  
L'acord haurà de ser remés a la Conselleria d'Infraestructures, Territori i Medi Ambient en el termini màxim de sis mesos a partir de l'endemà de la publicació en el Diari Oficial de la Comunitat Valenciana. Transcorregut este termini sense que s'haja adoptat i remés l'acord d'adhesió s'entendrà, excepte comunicació expressa en sentit contrari, que l'adhesió formalitzada al seu dia continua vigent, si bé referida als termes i condicions establits en este conveni marc, assumint-se de forma tàcita la totalitat dels drets i obligacions que s'hi preveuen. Això no eximix les entitats locals i consorcis de l'adopció d'acord exprés d'adhesió a este conveni marc.  
  
En este sentit, les condicions econòmiques per als municipis que es troben en la situació mencionada en este punt seran aplicables des de l'entrada en vigor d'este conveni marc, sempre que adopten l'acord anteriorment esmentat i el remeten a la Conselleria d'Infraestructures, Territori i Medi Ambient en el termini màxim de sis mesos a partir de l'endemà de la publicació en el Diari Oficial de la Comunitat Valenciana.  
  
Sèptima. Facturació a Ecovidrio  
1. Les entitats locals i consorcis que formalitzen la seua adhesió a este conveni marc percebran les compensacions econòmiques que la Llei 11/1997, de 24 d'abril, d'Envasos i Residus d'Envasos, establix per a les que participen en el sistema integrat de gestió autoritzat a Ecovidrio, en el cas que la gestió integral de la recollida selectiva no siga realitzada per Ecovidrio mateix.  
2. A este efecte, les entitats locals i consorcis adherits, o en què estes deleguen, hauran d'emetre, dins del mes següent al període mensual anterior, una factura a Ecovidrio, en la forma i per les quantitats establides en l'annex III d'este conveni marc, a les quals s'afegirà l'IVA corresponent, de conformitat amb el que preveu la Resolució de 30 de setembre de 1998, de la Direcció General de Tributs, relativa a l'aplicació de l'impost sobre el valor afegit a determinades operacions efectuades en el marc dels sistemes integrats de gestió d'envasos usats i residus d'envasos, regulats en la Llei 11/1997, de 24 d'abril, d'Envasos i Residus d'Envasos, per les entitats de gestió dels sistemes referits i altres agents econòmics.  
  
3. De forma alternativa al que s'ha previst anteriorment, i en el cas que la prestació dels servicis de recollida selectiva de residus d'envasos de vidre es realitze per una entitat pública o privada diferent de la mateixa entitat local o consorci, estos últims podran, mantenint la responsabilitat que sobre la gestió de residus d'envasos els atribuïx l'article 9.1 de la Llei d'Envasos i la resta de legislació vigent, comunicar a Ecovidrio la realització de la facturació per eixe tercer, amb la delegació expressa prèvia en eixa entitat a través del ple municipal dels drets de facturació i cobrament derivats de l'adhesió a este conveni marc.  
  
A partir d'eixe moment, l'emissió de factures i la presentació de la documentació justificativa necessària es realitzarà directament per l'entitat designada a este efecte. Qualsevol modificació haurà de ser aprovada a través del ple de la corporació, i comunicada per l'entitat local a la Conselleria d'Infraestructures, Territori i Medi Ambient i a Ecovidrio, en el termini màxim de 15 dies naturals després que es produïsca el canvi.  
Les designacions que ja hagen sigut comunicades a la Conselleria d'Infraestructures, Territori i Medi Ambient i a Ecovidrio, en execució del conveni marc subscrit amb data 19 de febrer de 2009, entre la Generalitat, a través de la Conselleria de Medi Ambient, Aigua, Urbanisme i Habitatge, i Ecovidrio, es consideraran prorrogades als efectes anteriors, excepte comunicació en contra realitzada a la Conselleria d'Infraestructures, Territori i Medi Ambient i a Ecovidrio.  
  
4. Si les entitats locals i consorcis opten perquè siga Ecovidrio qui es faça càrrec de la gestió integral de la recollida selectiva de residus d'envasos de vidre, implicarà que el cost addicional d'esta gestió respecte al sistema ordinari de gestió dels residus urbans serà assumit directament per Ecovidrio, per la qual cosa les entitats locals no facturaran a Ecovidrio cap import.  
  
Octava. Pagament a les entitats locals i consorcis  
Les entitats locals i consorcis que opten per realitzar la gestió de forma directa percebran les compensacions econòmiques esmentades des de la data de firma, sempre que estiga degudament omplit i subscrit el protocol d'adhesió establit en l'annex I.  
De la mateixa manera, posaran en marxa els dispositius de control necessaris per a assegurar que totes les operacions es duen a terme de forma adequada i, en concret, per a assegurar la validesa dels elements que servixen de base per al càlcul de l'aportació econòmica d'Ecovidrio. Així mateix, prendran totes les mesures correctores necessàries en cas de detectar-se desviacions o incompliments en l'àmbit d'estes operacions, i notificaran a Ecovidrio qualsevol circumstància que tinga incidència sobre l'execució d'este conveni marc.  
  
Novena. Comissió de seguiment  
Amb la firma d'este conveni marc queda constituïda una comissió de seguiment amb vista a coordinar les actuacions de les parts firmants en el seu desenrotllament. La comissió de seguiment estarà formada pels membres següents, amb veu i vot:  
Presidència: el director general de Qualitat Ambiental de la Conselleria d'Infraestructures, Territori i Medi Ambient o la persona que designe.  
Vocals:  
Un representant de la Conselleria d'Infraestructures, Territori i Medi Ambient, que exercirà la secretaria de la comissió.  
Dos representants de les entitats locals i consorcis adherits al conveni marc.  
Dos representants d'Ecovidrio.  
En tot cas, els membres de la comissió de seguiment podran estar eventualment assistits per consellers tècnics, econòmics o jurídics. Així mateix, hauran de nomenar-se suplents dels membres de la comissió de seguiment.  
La comissió de seguiment es reunirà ordinàriament dos vegades a l'any, sense perjuí de les reunions extraordinàries que es puguen celebrar a petició de qualsevol de les parts firmants del conveni, amb l'aprovació prèvia del president de la comissió.  
S'atribuïxen a la comissió de seguiment les funcions següents:  
  
1. Constituir-se com a via de participació per a totes les entitats locals i consorcis que formalitzen la seua adhesió a este conveni marc.  
  
2. Plantejar totes les qüestions i problemes no resolts o no previstos específicament en este conveni marc.  
3. Resoldre les qüestions tècniques, interpretatives o pràctiques, plantejades per les parts, que se susciten en el curs del compliment d'este conveni marc, amb la finalitat d'aconseguir solucions de consens als problemes que puguen sorgir.  
4. Estudiar, valorar i proposar nous criteris o modificar els existents, relatius a la prestació del servici de recollida selectiva de residus d'envasos de vidre.  
5. Vetlar per la unificació de criteris en el sistema d'emmagatzematge de les instal·lacions dependents de les entitats locals i consorcis.  
  
6. Supervisar les actuacions que es deriven de l'aplicació d'este conveni marc, de la seua interpretació o de les propostes de modificació, si és procedent. En este últim cas, qualsevol modificació d'este conveni que implique alguna alteració substancial del seu funcionament o de les condicions tant logístiques ?les referides tant a l'assignació de les instal·lacions receptores de residus d'envasos de vidre per a cada una de les entitats locals, com la incorporació o canvi de les diferents instal·lacions receptores de residus d'envasos de vidre arreplegues en l'annex III- com econòmiques que conté, s'incorporarà com a addenda una vegada aprovada.  
7. Aprovar els pressupostos i el contingut de les campanyes de conscienciació ciutadana i sensibilització social, per a la qual cosa s'acordarà l'import econòmic que es destinarà a cada una en funció de l'objectiu que es pretén i l'àmbit d'aplicació en què es desenrotllarà.  
8. Estudiar qualsevol sol·licitud presentada per les entitats locals i consorcis.  
Les decisions i acords d'esta comissió es prendran pel vot favorable com a mínim de la mitat dels membres representats.  
La comissió de seguiment es constituirà en el termini màxim d'un mes després de la publicació d'este conveni marc en el Diari Oficial de la Comunitat Valenciana, i cada una de les parts haurà de comunicar els seus representants abans d'este termini.  
En el cas que alguna de les parts considere que s'ha produït una incidència greu que puga afectar el desenrotllament adequat del conveni marc, podrà convocar una reunió extraordinària i urgent de la comissió, i la part convocada haurà de respondre en un termini màxim de 15 dies. La reunió haurà de celebrar-se en el termini màxim d'un mes des de la data de recepció de la convocatòria. Si la part convocada no respon en el termini esmentat o si, celebrada la reunió extraordinària, les parts no arriben a un acord sobre la qüestió plantejada, es podrà pactar la intervenció diriment d'un tercer, la resolució del qual serà acceptada per les parts després d'emesa i tindrà els efectes assenyalats en la Llei 60/2003, d'Arbitratge.  
El funcionament de la comissió de seguiment es regirà per les disposicions del capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
  
  
Desena. Transmissió de titularitat  
1. Les entitats locals i consorcis que s'adherisquen a este conveni marc són titulars dels residus d'envasos de vidre des del moment que estes comencen a exercir, quant a estos, directament o indirectament, les funcions de recollida, transport i/o emmagatzematge a través d'una entitat diferent d'Ecovidrio, i des de l'entrega corresponent per part dels ciutadans. Això implica que a partir d'eixe moment les entitats locals assumixen les responsabilitats de tota classe respecte als residus.  
  
En este supòsit, Ecovidrio serà titular dels residus d'envasos de vidre en el moment en què se li entreguen en els centres de recuperació, reciclatge o valorització, o en les estacions de transferència, moment a partir del qual la societat assumix les responsabilitats sobre qualsevol menyscabament o pèrdua que patisquen, així com dels danys que puguen derivar-se de les operacions de gestió, incloent-hi els causats a tercers i al medi ambient.  
2. Ecovidrio serà el titular dels residus d'envasos de vidre des del moment en què efectue les operacions de recollida i transport, en el cas que les entitats locals hagen optat per la gestió indirecta a través d'Ecovidrio. Esta recollida podrà realitzar-la pels seus mitjans propis o a través d'un tercer autoritzat, i la realitzarà des de la via pública en contenidor específic, des d'ecoparcs, des d'instal·lacions d'emmagatzematge temporal o valorització de residus urbans o des de qualssevol altres punts d'entrega proposats per les entitats locals, assumint qualsevol responsabilitat sobre qualsevol menyscabament o pèrdua que patisquen, així com dels danys que puguen derivar-se de les operacions de gestió, incloent-hi els causats a tercers i al medi ambient.  
  
Des del moment de la transferència de la titularitat, Ecovidrio, com a propietari dels residus d'envasos de vidre, tindrà dret a percebre els rendiments o fruits que se'n deriven. Així mateix, Ecovidrio adquirix la responsabilitat de donar-los una destinació final que possibilite el compliment dels objectius establits en la Llei 11/1997, d'Envasos i Residus d'Envasos i la resta de normativa que la desplegue o modifique.  
  
  
Onzena. Penalitzacions  
Les parts acorden que, en el supòsit d'incompliment per part d'Ecovidrio de les obligacions derivades d'este conveni marc i que no siga determinant de la seua resolució, la Conselleria d'Infraestructures, Territori i Medi Ambient podrà exigir una penalització del 2 per cent sobre les quantitats que, en concepte d'aportació, haja d'abonar Ecovidrio, durant el mes natural en què s'haja produït l'incompliment.  
  
Això sense perjuí de les disposicions de la clàusula quinzena respecte a les causes de resolució i suspensió d'este conveni i de les conseqüències que se'n deriven.  
  
Dotzena. Entrada en vigor i duració del conveni  
Este conveni marc entra en vigor quan es firme i té una duració inicial fins al final de la vigència de l'autorització concedida en la Resolució de 19 de novembre de 2013, de la Direcció General de Qualitat Ambiental, per la qual es renova l'autorització com a sistema integrat de gestió a Ecovidrio per a operar a la Comunitat Valenciana.  
  
En este sentit, este conveni marc, que deixa sense efecte el subscrit amb data 19 de febrer de 2009, entre la Generalitat, a través de la Conselleria de Medi Ambient, Aigua, Urbanisme i Habitatge, i Ecovidrio (DOCV 5993, 15.04.2009), entrarà en vigor quan es firme i el termini de vigència finalitzarà el 19 de novembre de 2018, data en què així mateix finalitzarà l'autorització concedida a Ecovidrio, com a sistema integrat de gestió d'envasos i residus d'envasos de vidre en l'àmbit de la Comunitat Valenciana.  
No obstant això, per a les entitats locals que ja hagen formalitzat la seua adhesió al conveni marc subscrit amb data 19 de febrer de 2009 entre la Generalitat, a través de la Conselleria de Medi Ambient, Aigua, Urbanisme i Habitatge, i Ecovidrio, es preveurà, en els termes i terminis previstos, allò que es recull en la clàusula sexta d'este conveni.  
En cas de renovació de l'autorització del sistema integrat de gestió, este conveni marc s'entendrà prorrogat per un nou termini de sis mesos i es renovarà automàticament per períodes de la mateixa duració, excepte comunicació expressa en contra de la Conselleria d'Infraestructures, Territori i Medi Ambient o de Ecovidrio realitzada almenys amb quinze dies naturals d'antelació a la data de terminació d'este conveni marc o de qualsevol de les seues pròrrogues. Respecte a les pròrrogues dels protocols d'adhesió respectius, caldrà ajustar-se a les disposicions de la clàusula sexta d'este conveni marc.  
  
Tretzena. Novació  
En el cas de produir-se alguna modificació de les condicions de l'autorització al sistema integrat de gestió i que tinguen efecte sobre les disposicions d'este conveni, les parts hauran d'incorporar-les a este per mitjà d'una acta addicional.  
En el cas que entre en vigor alguna disposició legal o decisió judicial que puga afectar l'execució d'este conveni marc i els drets i obligacions de les parts que s'hi establixen, quedarà tàcitament modificat sense necessitat de nou pacte entre les parts, i haurà d'interpretar-se i complir-se en avant de manera que la norma en qüestió resulte correctament aplicada. No obstant això, en el cas que la norma implique la necessitat de modificar alguna clàusula del conveni marc a l'efecte d'ajustar-lo a esta, les parts es comprometen, en el termini màxim de trenta dies naturals des de l'entrada en vigor de la disposició legal o decisió judicial, a informar l'altra part i prendre les mesures necessàries a l'efecte de modificar els aspectes que requerisquen l'ajust. En el cas que no siga possible arribar a un acord sobre els termes en què haja de quedar modificat el conveni marc, se suspendrà l'eficàcia d'este mentres s'obté aquell.  
  
Catorzena. Naturalesa i jurisdicció  
Este conveni posseïx naturalesa administrativa i en la seua interpretació i desplegament es regix per l'ordenament jurídic administratiu, amb submissió expressa de les parts a la jurisdicció contenciosa administrativa.  
  
Quinzena. Causes de resolució del conveni  
Este conveni es resoldrà:  
1. Pel transcurs del termini fixat com a duració en este conveni.  
  
2. Per acord mutu de les parts que intervenen en el conveni.  
3. Per impossibilitat d'aconseguir l'objecte o la finalitat prevista en este conveni.  
4. Per qualsevol de les causes de resolució previstes en el marc normatiu vigent.  
5. Per incompliment greu de les obligacions assumides i derivades d'este conveni per alguna de les parts.  
6. Per falta de viabilitat econòmica o tècnica d'Ecovidrio.  
7. Per suspensió, caducitat o revocació de l'autorització del sistema integrat de gestió per part de la Conselleria d'Infraestructures, Territori i Medi Ambient.  
8. Per determinació unilateral de la Conselleria d'Infraestructures, Territori i Medi Ambient, que podrà desistir d'este conveni marc sempre que hi concórrega una causa justificada d'interés públic i Ecovidrio no haja complit els termes i les obligacions assumits en virtut d'este.  
  
La producció de qualsevol supòsit dels previstos anteriorment donarà lloc a la indemnització de danys i perjuís corresponent a favor de la part que no haja incomplit i a càrrec de la part l'acció o omissió de la qual l'haja motivat.  
  
Setzena. Efectes de la rescissió o resolució anticipada del conveni marc  
En el cas que en el moment d'instar-se la rescissió d'este conveni marc, en alguna de les formes previstes en la clàusula anterior, les entitats locals hagen prestat servicis de recollida i gestió de residus d'envasos de vidre que es troben pendents de pagament, Ecovidrio haurà d'abonar la compensació econòmica corresponent a les entitats locals i consorcis esmentats.  
  
Dessetena. Causes de resolució de l'adhesió de les entitats locals  
  
Seran causa de resolució de l'adhesió de les entitats locals:  
1. L'incompliment de les obligacions que corresponen a les entitats locals i consorcis adherits a este conveni marc.  
2. El desistiment voluntari de les entitats locals i consorcis a l'adhesió d'este conveni marc.  
3. Qualsevol de les causes previstes en el marc normatiu vigent.  
  
Dihuitena. Règim transitori per a compromisos econòmics pendents  
  
Les entitats locals i consorcis, així com les entitats titulars de les plantes de valorització de residus que hagen meritat fins a la data drets econòmics no satisfets en virtut del conveni marc amb data 19 de febrer de 2009, entre la Generalitat, a través de la Conselleria de Medi Ambient, Aigua, Urbanisme i Habitatge, i Ecovidrio, pels conceptes de recollida selectiva i transport de residus d'envasos de vidre recollits en els seus contenidors específics corresponents, recuperació de materials a partir de lar recollida en massa o qualsevol altre concepte relatiu al conveni marc, disposaran d'un termini de nou mesos a partir de l'entrada en vigor d'este conveni marc per a la presentació davant d'Ecovidrio de les cartes de pagament i documentació complementària necessària.  
  
Una vegada transcorregut el termini indicat en l'apartat anterior, els compromisos econòmics d'Ecovidrio que no hagen sigut degudament reclamats quedaran sense efecte.  
I en prova de conformitat amb tot el que antecedix, les parts subscriuen este conveni marc en quatre exemplars al lloc i en la data expressats en l'encapçalament.  
  
La consellera d'Infraestructures, Territori i Medi Ambient: Isabel Bonig Trigueros.  
El director general d'Ecovidrio: José Manuel Núñez-Lagos Bau.  
  
  
Annex I  
Protocols d'adhesió  
  
Model A  
Protocol d'adhesió per a entitats locals d'àmbit municipal  
  
Per mitjà d'este protocol, l'entitat local ............................... s'adherix al conveni marc firmat, amb data ....... d ......... de 2014, entre la Generalitat, a través de la Conselleria d'Infraestructures, Territori i Medi Ambient, i Ecovidrio, d'acord amb les disposicions de l'article 9 de la Llei 11/1997, de 24 d'abril, d'Envasos i Residus d'Envasos, i assumix tots els compromisos i les condicions que s'hi definixen.  
  
Prèviament a la firma d'este protocol, el ple de la corporació, en sessió celebrada amb data ........................., ha adoptat este acord, pel qual s'accepten les condicions del conveni marc esmentat.  
  
Atés que l'autorització a Ecovidrio preveu que les entitats locals puguen participar voluntàriament en el sistema integrat de gestió autoritzat, esta es fa efectiva per mitjà de l'adhesió al conveni marc subscrit entre la Generalitat, a través de la Conselleria d'Infraestructures, Territori i Medi Ambient i Ecovidrio.  
  
1. Recollida selectiva monomaterial de residus d'envasos de vidre.  
  
Respecte a la recollida i el transport dels residus d'envasos de vidre procedents de la recollida selectiva, l'entitat local firmant opta per:  
  
(Transcriviu únicament l'opció triada)  
a) Realitzar la gestió integral de la recollida selectiva dels residus d'envasos de vidre, a través d'una entitat diferent d'Ecovidrio. Per tant, l'entitat local assumix la responsabilitat de recollir i transportar el vidre fins a la instal·lació receptora assignada que figura en l'annex III d'este conveni marc, així com la de mantindre, netejar i reparar els contenidors de tipus iglú adscrits a este servici.  
b) Encarregar la gestió integral de la recollida selectiva de residus d'envàs de vidre a Ecovidrio, que haurà de realitzar les operacions de recollida i transport del vidre, així com el manteniment, la neteja, la reparació i la reposició dels contenidors de tipus iglú.  
  
2. Coneixement del conveni marc.  
L'entitat local firmant coneix el contingut d'este conveni marc entre la Generalitat, a través de la Conselleria d'Infraestructures, Territori i Medi Ambient, i Ecovidrio, inclosos tots els seus annexos, i queda obligada pel seu contingut.  
  
3. Vigència del protocol d'adhesió.  
Este protocol d'adhesió entrarà en vigor a la seua firma i tindrà una duració inicial fins al final de la vigència del conveni marc, que quedarà automàticament renovat en tots els seus termes en el cas de pròrroga o renovació, de conformitat amb el que s'establix en la seua clàusula dotzena, excepte el cas que el consorci adherit adopte acord exprés en sentit contrari a través del ple, en el termini màxim de tres mesos a partir de l'endemà de la recepció de la comunicació de la pròrroga o renovació per part de la Conselleria d'Infraestructures, Territori i Medi Ambient. En este cas, haurà de ser remés el certificat de l'acord plenari adoptat a la Conselleria d'Infraestructures, Territori i Medi Ambient en el termini màxim de quinze dies naturals comptadors a partir de l'endemà de l'adopció.  
  
4. Resolució del protocol d'adhesió.  
Seran causes de resolució d'este protocol d'adhesió les que es detallen en la clàusula setzena d'este conveni marc.  
  
I en prova de conformitat amb tot allò que antecedix, ......................., alcalde president d............................, facultat per acord del ple de la corporació amb data ................., subscriu este protocol d'adhesió en dos exemplars.  
  
.................,...... d...................... de 20...  
  
L'alcalde president d.............................  
Model B  
Protocol d'adhesió per a entitats locals d'àmbit supramunicipal  
  
Per mitjà d'este protocol, l'entitat local ............................... s'adherix al conveni marc firmat, amb data ....... d......... de 2014, entre la Generalitat, a través de la Conselleria d'Infraestructures, Territori i Medi Ambient, i Ecovidrio, d'acord amb les disposicions de l'article 9 de la Llei 11/1997, de 24 d'abril, d'Envasos i Residus d'Envasos, i assumix tots els compromisos i les condicions que s'hi definixen.  
  
Prèviament a la firma d'este protocol, el ple de la corporació, en sessió celebrada amb data ........................., ha adoptat este acord, pel qual s'accepten les condicions del conveni marc esmentat, que seran aplicables a totes les entitats locals que, amb delegació expressa prèvia, es detallen a continuació:  
(Transcriviu la llista d'ajuntaments que representa per a esta opció)  
  
Atés que l'autorització a Ecovidrio preveu que les entitats locals i consorcis puguen participar voluntàriament en el sistema integrat de gestió autoritzat, esta es fa efectiva per mitjà de l'adhesió al conveni marc subscrit entre la Generalitat, a través de la Conselleria d'Infraestructures, Territori i Medi Ambient, i Ecovidrio.  
  
1. Recollida selectiva monomaterial de residus d'envasos de vidre.  
  
Respecte de la recollida i transport dels residus d'envasos de vidre procedents de la recollida selectiva, l'entitat local firmant opta per:  
  
(Transcriviu únicament l'opció triada)  
a) Realitzar la gestió integral de la recollida selectiva dels residus d'envasos de vidre, a través d'una entitat diferent d'Ecovidrio. Per tant, este consorci assumix la responsabilitat de recollir i transportar el vidre fins a la instal·lació receptora assignada que figura en l'annex III d'este conveni marc, així com la de mantindre, netejar i reparar els contenidors de tipus iglú adscrits a este servici.  
b) Encarregar la gestió integral de la recollida selectiva de residus d'envàs de vidre a Ecovidrio, que haurà de realitzar les operacions de recollida i transport del vidre, així com el manteniment, la neteja, la reparació i la reposició dels contenidors de tipus iglú.  
  
2. Coneixement del conveni marc.  
L'entitat local firmant coneix el contingut d'este conveni marc entre la Generalitat, a través de la Conselleria d'Infraestructures, Territori i Medi Ambient, i Ecovidrio, inclosos tots els seus annexos, i queda obligada pel seu contingut.  
  
3. Vigència del protocol d'adhesió.  
Este protocol d'adhesió entrarà en vigor a la seua firma i tindrà una duració inicial fins al final de la vigència del conveni marc, que quedarà automàticament renovat en tots els seus termes en el cas de pròrroga o renovació, de conformitat amb el que s'establix en la seua dotzena, excepte el cas que el consorci adherit adopte acord exprés en sentit contrari a través del ple en el termini màxim de tres mesos a partir de l'endemà de la recepció de la comunicació de la pròrroga o renovació per part de la Conselleria d'Infraestructures, Territori i Medi Ambient. En este cas, haurà de ser remés el certificat de l'acord plenari adoptat a la Conselleria d'Infraestructures, Territori i Medi Ambient en el termini màxim de quinze dies naturals comptadors a partir de l'endemà de l'adopció.  
  
4. Resolució del protocol d'adhesió.  
Seran causes de resolució d'este protocol d'adhesió les que es detallen en la clàusula setzena d'este conveni marc.  
  
I en prova de conformitat amb tot allò que antecedix, ......................, president de l'entitat local ............................, facultat per acord del ple de la corporació amb data ................., subscriu este protocol d'adhesió en dos exemplars.  
.................,...... d...................... de 20...  
El president d......................  
  
ANNEX II  
Especificacions tècniques  
  
1. Recollida selectiva monomaterial en contenidor de tipus iglú.  
1.1. Característiques bàsiques dels contenidors de tipus iglú  
Els contenidors desplegats en la via pública i posats a disposició dels ciutadans per Ecovidrio seran del tipus iglú dissenyats específicament per a la recepció de residus d'envasos de vidre, a més de tancats, fàcilment identificables i amb boques accessibles i una relació superfície/capacitat favorable. Estaran fabricats amb materials que oferisquen prou garanties de resistència als agents atmosfèrics i a la contaminació ambiental, que complisquen les exigències mecàniques a què estaran sotmesos durant la seua vida útil, així com que disposen de prou garanties de seguretat davant d'actes vandàlics, en general, i en particular, davant del foc.  
Els contenidors instal·lats hauran de complir els requeriments següents:  
- Cos: el cos del contenidor ha de garantir durabilitat a l'exterior. Així, per a garantir el comportament a la intempèrie, el cos pot estar recobert per una pintura resistent als raigs UV i garantir la permanència del color durant el període d'anys acordat en este conveni. Així mateix, la pintura ha de posseir qualitat antigrafit que facilite la neteja del contenidor. Alternativament, la pintura pot estar coberta per un protector UV i antigrafit que garantisca la durabilitat requerida. La resistència del cos a actes vandàlics ha de ser acreditada pels assaigs de fatiga per mètode de Locati per a la degradació accelerada de materials, per l'ús de la normativa ASTM D4762 € 11a i anàlisi estadística per mitjà del mètode de Castillo, i per assaigs convencionals de fatiga de diverses provetes amb mesura de la resistència residual i l'anàlisi estadística convencional associada. El nombre mínim de provetes que cal assajar serà de cinc (5) per a cada nivell de càrrega de fatiga, de manera que s'arribe al mínim estadísticament representatiu, i estaran definides segons la norma UNE - EN UOH 2152, «Plàstics. Determinació de les propietats en tracció». Per mitjà d'assaigs de variació i brillantor, s'ha d'acreditar la intensitat de llum que travessa tres filtres normalitzats (triestímuls X, Y, Z) en condicions d'exposició definides (geometria i font d'il·luminació), la brillantor i la transparència: a) Determinació de l'índex de groguejament segons ASTM - E - 313. b) Determinació de l'índex de blancor segons ASTM - E - 313. c) Determinació de la brillantor segons UNE - EN BZI 5456. Finalment, el cos ha d'acreditar resistència al ratllament, per a la qual cosa els assaigs corresponents s'han d'ajustar a les normes: a) ASTM D7027 € Standard Test Method for Evaluation of Scratch Resistance of Polymeric Coating and Plastics Using Instrumented Scratch Machine. b) UNE EN 428 € Laminats decoratius d'alta pressió (HPL). Làmines basades en resines termoestables. Part 2: determinació de propietats.  
  
- Ferramentes: les ferramentes seran metàl·liques, d'acer inoxidable o galvanitzat, i el cable d'acer serà inoxidable.  
- Color: el color dels contenidors de tipus iglú serà verd, d'acord amb els estàndards habituals i idèntic a tota la Comunitat Valenciana.   
- Grandària: la grandària queda definida per les dimensions següents, alçària total inferior a 1.990 mm, alçària de la boca entre 1.400 i 1.500 mm, i diàmetre de la boca entre 170 i 180 mm.  
- Capacitat: la capacitat oscil·larà entre un mínim de 2.500 i un màxim de 3.000 litres.  
Els contenidors de tipus iglú estaran proveïts de llegendes, situades en les dos cares i pròximes a les boques, en les quals s'indicarà de forma clara el tipus d'envasos que ha de depositar-se a l'interior. En cap cas portaran llegendes que facen referència als operadors, i si en porten a l'entrada en vigor d'este conveni marc hauran de ser eliminades en un termini no superior a dos mesos.  
Tots els contenidors hauran d'incloure la imatge corporativa de la conselleria competent en matèria de medi ambient, vigent en cada moment, segons la proposta de la Generalitat.  
La descàrrega es realitzarà per mitjà d'un sistema dotat de les màximes seguretats, a través d'eslingues que permeten l'abatiment de les comportes de la base, pivotant sobre el seu eix central en dos mitats amb un angle d'obertura mínim de 45º. Esta operació ha de poder efectuar-la un sol operari i ha de poder realitzar-se en un temps màxim de tres minuts, inclòs l'enganxament i el desenganxament.  
S'ha d'informar de qualsevol variació de les característiques estructurals dels contenidors per a la recollida dels residus d'envasos de vidre comentades en este apartat, inclòs el model, el color o les llegendes, la Conselleria d'Infraestructures, Territori i Medi Ambient, que haurà d'autoritzar expressament tal canvi.  
1.2. Recollida i transport.  
Es realitzarà una recollida selectiva monomaterial per als residus d'envasos de vidre per mitjà dels contenidors de tipus iglú anteriorment descrits, situats en les àrees d'aportació o en els punts considerats amb prou potencial de recollida, a proposta de les entitats locals i consorcis. Ecovidrio ha de facilitar l'ajuda tècnica que siga necessària a les entitats locals i consorcis per a la ubicació més idònia dels contenidors.  
  
Ecovidrio mantindrà operatiu, des de l'entrada en vigor d'este conveni marc i fins al final de la seua vigència, un parc de contenidors amb un nombre i distribució municipal que serà com a mínim el que presta servici en la data 1 de desembre de 2013, i que s'ampliarà en les unitats i tipologies suficients per a donar un servici adequat als ciutadans i els establiments del canal HORECA a tota la Comunitat Valenciana. En este sentit, Ecovidrio presentarà a la comissió de seguiment la llista detallada del parc de contenidors operatiu.  
  
Els vehicles destinats al transport dels residus d'envasos de vidre fins a les instal·lacions receptores han de tindre la caixa oberta per a la descàrrega del contenidor de tipus iglú, una ploma i un enganxall, i en cap cas podran ser els mateixos que els utilitzats per al transport dels residus en massa. Estos camions han d'estar lliures de materials contaminants del vidre, com ara porcellana, ceràmica, taulells, terra, grava, ciment, fusta, metalls o altres.  
1.3. Manteniment, reparació i reposició.  
Per a garantir la plena operativitat dels contenidors de tipus iglú per a la recollida selectiva de residus d'envasos de vidre instal·lats en la via pública es procedirà a la reparació dels danys o desperfectes que s'hi produïsquen, en la mesura que se'n tinga constància, sense perjuí del manteniment preventiu corresponent.  
Estes operacions es complementaran amb el llavat dels contenidors de tipus iglú amb una freqüència mínima de dos vegades per any.  
En el cas que el deteriorament dels contenidors de tipus iglú per a la recollida selectiva de residus d'envasos de vidre siga tal que impedisca la seua reparació, Ecovidrio reposarà a càrrec seu estos contenidors, sense cap cost per a les entitats locals i consorcis, amb una taxa de reposició anual del 7 % sobre el parc de contenidors disponible en cada municipi. No obstant això, Ecovidrio haurà de substituir totes les unitats posades en servici al final de la seua vida útil, estimada en 15 anys.  
  
Als efectes d'este conveni marc s'entendrà per reposició el canvi o substitució d'un contenidor que, pel seu estat de deteriorament, no està en condicions de complir la funció d'emmagatzemar residus d'envasos de vidre en la via pública amb les mínimes condicions de seguretat per a les persones, els vehicles, la resta de mobiliari urbà o per als operadors encarregats de la gestió dels residus d'envasos de vidre que conté.  
  
Ecovidrio efectuarà un control de les unitats substituïdes en concepte de reposició en què es farà constar, com a mínim:  
- Municipi en què es realitza cada substitució.  
- Data de cada substitució.  
- Descripció de l'estat del contenidor en el moment en què es procedix a la substitució, inclosa, si és procedent, referència gràfica.  
- Document que acredite la substitució.  
En este sentit, ha de presentar davant de la comissió de seguiment d'este conveni marc un informe en què es detalle, per trimestre, la informació anterior, o davant de la Conselleria d'Infraestructures, Territori i Medi Ambient a requeriment d'esta.  
Ecovidrio queda eximit de compensar les entitats locals i consorcis per l'amortització i les càrregues financeres de la reposició i nova implantació de contenidors de tipus iglú per a la recollida selectiva de vidre.  
1.4. Condicions d'acceptació dels envasos de vidre.  
Els residus d'envasos de vidre de què es fa càrrec Ecovidrio tindran la procedència següent:  
- Domicilis particulars.  
- Sector HORECA.  
- Separació en plantes de valorització de residus urbans.  
En queden exclosos i, per tant, no han de depositar-se en els contenidors específics per a la recollida selectiva de residus d'envasos de vidre:  
- Porcellana, ceràmica, gres, taulells, terra, grava, ciment, fusta, metalls, etc.  
- Tots els vidres especials, com ara vidres blindats, parabrises, pantalles de televisió i ordinador, peretes, llums de vidre, vaixelles, vidres opalins, espills, vidres opacs i de colors, vitroceràmiques, etc.  
  
- No s'hi admetrà cap residu de vidre del qual se sospite que puga contindre plom en la composició.  
Les especificacions que han de complir els residus dels envasos de vidre són:  
- No contindre més del 5 % en pes amb una grandària inferior a 1 cm.  
- La presència anormal de terra, pedres i altres fins serà causa de rebuig sistemàtic de les entregues.  
- No contindre més del 2 % en pes d'impureses.  
- No contindre més del 0,5 % en pes de materials infusibles, com ara els enumerats en l'epígraf a. Este 0,5 % es considera inclòs dins del 2 % esmentat en el punt anterior.  
- No contindre graveta.  
En este sentit, l'optimització del sistema exigix establir un mètode doble de mostreig i controls de qualitat del casc de vidre.  
  
Mostreig  
- Homogeneïtzar la partida que cal controlar.  
- Prendre en diversos punts de la partida 200 kg de vidre.  
- Estendre estos 200 kg sobre un sòl net i no contaminat.  
- Dividir el lot en quatre sectors iguals.  
- Prendre de dos sectors oposats dos mostres de 50 kg cada una.  
  
Controls  
- Control de la granulometría: la mostra de 50 kg es passa per un tamís d'1 cm, i s'anota el pes del que ha passat:  
- Si el pes és inferior a 2,4 kg, s'accepta.  
- Si el pes és superior a 2,6 kg, es rebutja.  
- Si este pes està entre les dos quantitats es repetix l'assaig amb la segona mostra, i la suma dels pesos ha de ser inferior a 5 kg per a ser acceptada.  
- Control d'impureses. De la mostra de 50 kg se separen i es pesen totes les impureses; d'este conjunt, al seu torn, es tornen a separar les impureses d'infusibles que també es pesen.  
- Regles de conformitat ?C- i de no conformitat ?NC?.  
  
Primer: mostra de 50 kg.  
  
Pes total d'impuresa Pes infusibles   
< 0,8 kg < 0,2 kg C ?entrega conforme-  
> 2 kg > 0,5 kg NC ?entrega no conforme-  
  
  
Segon: mostra de 50 kg (s'aplica quan el resultat es troba entre els dos valors). El resultat d'esta segona anàlisi s'acumula al primer.  
  
  
Pes total d'impuresa Pes infusibles   
< 2,4 kg < 0,6 kg C - entrega conforme-  
> 2,4 kg > 0,6 kg NC - entrega no conforme-  
  
  
En el cas d'entregues no conformes amb les especificacions, s'informarà l'entitat local o consorci corresponent perquè conjuntament es busque la font de contaminació i s'habiliten els mitjans necessaris per a evitar-la.  
1.5. Recollida selectiva de residus d'envasos de vidre en el sector HORECA  
A fi de donar un servici de recollida de residus d'envasos de vidre al sector HORECA, Ecovidrio proposarà durant els sis primers mesos de vigència d'este conveni marc un programa d'àmbit autonòmic exclusiu per a este canal.  
Una vegada aprovat este programa per la comissió de seguiment, Ecovidrio desenrotllarà i finançarà el seu desplegament efectiu, atenent criteris d'eficàcia i eficiència del servici, començant pels municipis de més de 10.000 habitants de la Comunitat Valenciana que per les seues condicions d'afluència turística i/o gran quantitat d'establiments d'hostaleria així ho justifique i assegurant la seua compatibilitat amb el sistema actual de recollida per als residus d'envasos de vidre generats en els domicilis particulars.  
Totes les inversions referides a canvi de contenidors, ampliació o adaptació d'estos, del mobiliari urbà o d'un altre tipus que s'hagen d'escometre respecte d'això seran assumides íntegrament per Ecovidrio i no es podran repercutir a entitats locals, consorcis o establiments del canal HORECA. En queden excloses adaptacions referides a contenidors soterrats.  
Els contenidors instal·lats han de mantindre, com a mínim, idèntics requeriments estructurals, característiques estètiques, informació impresa o llegendes que els destinats a la recollida selectiva de residus d'envasos de vidre d'origen domiciliari. Estos contenidors tindran una única boca de descàrrega exclusiva sector HORECA que haurà d'estar orientada de manera que es facilite l'accés i que tindrà les dimensions següents: alçària de la boca entre 1.400 i 1.500 mm i diàmetre de la boca entre 170 i 180 mm.  
No es poden instal·lar contenidors d'ús exclusiu per a la recollida dels residus d'envasos de vidre del sector HORECA.  
Ecovidrio ha de facilitar als establiments del canal HORECA tant les ferramentes suficients perquè puguen depositar els seus residus d'envasos de vidre en els contenidors de la via pública, en condicions adequades des del punt de vista ambiental, de seguretat laboral i de salut pública, com la informació i els incentius necessaris per a la seua integració i participació efectiva en el sistema.  
Ecovidrio presentarà a la comissió de seguiment un informe els 3 primers mesos de cada any amb la informació sobre les actuacions realitzades dins del programa autonòmic de recollida de residus d'envasos de vidre en el canal HORECA que es detalla a continuació:  
- Municipis en què s'ha implantat la recollida selectiva de residus d'envasos de vidre en el canal HORECA.  
- Nombre de contenidors de porta de bar instal·lats per municipi.  
  
- Nombre d'establiments del canal HORECA que participen en el programa per municipi.  
- Nombre de contenidors entregats als establiments del canal HORECA que participen en el programa per municipi.  
- Inversió realitzada en contenidors de porta de bar i en contenidors entregats als establiments del canal HORECA per a tota la Comunitat Valenciana i desglossat per municipi.  
- Document resum actualitzat que continga la informació referida per a tots els anys de vigència d'esta autorització.  
  
2. Recollida selectiva monomaterial en contenidor soterrat.  
2.1. Definició de contenidor soterrat.  
Als efectes d'este conveni marc s'entendrà per contenidor soterrat per a la recollida selectiva de residus d'envasos de vidre els contenidors que, instal·lats en la via pública, estiguen totalment o parcialment davall de la seua superfície, disposen d'un sistema automàtic d'hissament i presenten boques accessibles per als ciutadans.  
  
Estos contenidors estaran proveïts de llegendes, situades en les boques, en les quals s'indicarà de forma clara el material que ha de depositar-se a l'interior.  
2.2. Recollida i transport.  
Les entitats locals i consorcis que disposen de contenidors soterrats per a la recollida de residus d'envasos de vidre i que hagen optat per delegar la gestió en Ecovidrio d'acord amb el que s'establix en l'annex I d'este conveni marc han de presentar a la comissió de seguiment un document descriptiu del servici a prestar, que contindrà com a mínim un pla de situació de les unitats instal·lades i una descripció del model de contenidor en què s'indicarà la capacitat i el sistema d'hissament i el temps d'esta maniobra.  
Ecovidrio es farà càrrec de la recollida d'un nombre d'estos contenidors no superior al 10 per cent del total del parc de contenidors de tipus iglú, sempre que complisquen els mínims d'eficàcia atribuïts a estos pel que fa a la relació volum/temps de buidatge ?800 litres/minut?, excepte acord exprés entre les parts.  
2.3. Manteniment, reparació i reposició.  
Per a garantir l'operativitat plena dels contenidors soterrats, les entitats locals i consorcis procediran a la neteja, reparació dels danys o desperfectes que s'hi produïsquen, en la mesura que se'n tinga constància i en un termini màxim de 15 dies, sense perjuí del manteniment preventiu corresponent.  
El manteniment, reparació i reposició d'estos contenidors anirà, en tots els casos, a càrrec de les entitats locals i consorcis, per la qual cosa Ecovidrio queda eximit de compensar-les per estes labors o per l'amortització i les càrregues financeres de la reposició i nova implantació de contenidors soterrats per a la recollida selectiva de vidre.  
  
  
3. Instal·lacions receptores.  
Als efectes d'entrega dels residus d'envasos de vidre generats en els domicilis particulars i pel sector HORECA recollits en contenidor específic, així com els separats en plantes de valorització de residus urbans, s'establixen els punts de descàrrega següents:  
  
  
TETma  
Carretera Vall d'Alba-Benlloch, km 5  
12771 Vall d'Alba (Castelló)  
Tel.: 371 233 842  
Fax: 420 486 872  
  
Gonzalo Mateo SL  
Polígon industrial Serpes, c/ Kepler, 11 i 12  
46959 Port de Sagunt (València)  
Tel.: 332 247 771  
Fax: 881 854 660  
  
Camacho Recycling SL  
Partida Canastell, núm. 282 B  
03125 Sant Vicent del Raspeig (Alacant)  
Tel.: 239 558 954  
Fax: 251 790 670  
  
Ecovidrio ha d'assegurar, per mitjà dels procediments habituals d'adjudicació per concurs públic, la posada en servici d'una xarxa de punts de descàrrega per als residus de vidre que entreguen els servicis municipals de recollida selectiva que, si és el cas, puguen resultar necessaris addicionalment al nombre d'estacions de transferència existents en l'actualitat, a fi que els consorcis i entitats locals puguen optimitzar els seus mitjans en la realització del servici. Una vegada determinades les ubicacions definitives, característiques funcionals i dates de posada en servici de tals punts de descàrrega, s'incorporaran al conveni marc vigent a través d'una addenda.  
  
  
ANNEX III  
Condicions econòmiques  
  
Els conceptes, imports i requisits d'este annex entraran en vigor amb caràcter general a la firma d'este conveni marc i no més tard de l'1 de gener de 2014. En este sentit, s'establix una sèrie de conceptes que serviran com a referència a l'hora de calcular la contribució econòmica d'Ecovidrio i que es definixen a continuació.  
  
1. Càlcul de les compensacions econòmiques per la recollida selectiva de residus d'envasos de vidre.  
1.1 Població considerada.  
Als efectes d'este conveni marc, s'han caracteritzat els municipis de la Comunitat Valenciana en tres grups poblacionals prenent-se com a referència vàlida l'última població de dret publicada per l'INE i assignant-se una ràtio de contenidors de referència a cada grup:  
  
Tipus urbà: municipis amb població superior als 50.000 habitants. Ràtio de contenidors: 1/400.  
Tipus semiurbà: municipis amb població entre 5.000 i 50.000 habitants. Ràtio de contenidors: 1/350.  
Tipus rural: municipis amb població inferior a 5.000 habitants. Ràtio de contenidors: 1/250.  
1.2. Distància al punt de descàrrega.  
Per a garantir el reciclatge final dels residus d'envasos de vidre recollits selectivament a la Comunitat Valenciana, els consorcis i altres entitats locals hauran d'entregar-los en els punts de descàrrega assignats en el quadro adjunt.  
Als efectes d'este conveni marc, les distàncies entre cada consorci o entitat local i el punt de descàrrega assignat seran les calculades en el mapa oficial de carreteres 2012 del Ministeri de Foment. Per al càlcul dels temps, com a trajecte d'anada, s'ha considerat una velocitat mitjana del vehicle recol·lector de 60 km/h en tot el recorregut.  
  
  
Municipi Població INE Distància planta  
(minuts) Planta  
assignada  
Ademuz 1.258 137,8 Sagunt  
Ador 1.440 117,4 Sant Vicent del Raspeig  
Adsubia 749 98,9 Sant Vicent del Raspeig  
Agost 4.791 11,3 Sant Vicent del Raspeig  
Agres 598 65,5 Sant Vicent del Raspeig  
Agullent 2.465 73,4 Sant Vicent del Raspeig  
Aielo de Malferit 4.743 79,5 Sant Vicent del Raspeig  
Aielo de Rugat 190 89,9 Sant Vicent del Raspeig  
Aigües 1.105 23,6 Sant Vicent del Raspeig  
Aín 140 44,8 Sagunt  
Alaquàs 30.202 37,8 Sagunt  
Albaida 6.162 70,2 Sant Vicent del Raspeig  
Albal 15.721 40,6 Sagunt  
Albalat de la Ribera 3.545 68,3 Sagunt  
Albalat dels Sorells 3.911 18,3 Sagunt  
Albalat dels Tarongers 1.149 7,1 Sagunt  
Albatera 11.936 45,2 Sant Vicent del Raspeig  
Alberic 11.288 75,4 Sagunt  
Albocàsser 1.422 26,4 Vall d'Alba  
Alborache 1.268 61,2 Sagunt  
Alboraya 23.228 22,7 Sagunt  
Albuixech 3.958 19,1 Sagunt  
Alcalà de Xivert 8.218 38,8 Vall d'Alba  
Alcalalí 1.433 81,1 Sant Vicent del Raspeig  
Alcàntera de Xúquer 1.361 80,6 Sagunt  
Alcàsser 9.544 44,6 Sagunt  
Alcocer de Planes 233 67,1 Sant Vicent del Raspeig  
Alcoleja 204 62,1 Sant Vicent del Raspeig  
Alcora, l- 10.821 26,1 Vall d'Alba  
Alcoi 60.837 49,7 Sant Vicent del Raspeig  
Alcublas 767 54,8 Sagunt  
Alcúdia de Crespins. l- 5.304 63,2 Sagunt  
Alcudia de Veo 221 51,3 Sagunt  
Alcúdia, l- 11.437 90 Sagunt  
Aldaia 30.874 36,9 Sagunt  
Alfafar 20.852 37,1 Sagunt  
Alfafara 419 61,7 Sant Vicent del Raspeig  
Alfara de la Baronia 570 17 Sagunt  
Alfara del Patriarca 3.182 20,6 Sagunt  
Alfarp 1.579 61,2 Sagunt  
Alfarrasí 1.303 79,2 Sant Vicent del Raspeig  
Alfàs del Pi, l- 21.964 48,9 Sant Vicent del Raspeig  
Alfauir 427 119,9 Sant Vicent del Raspeig  
Alfondeguilla 872 24,4 Sagunt  
Algar de Palancia 555 19,6 Sagunt  
Algemesí 28.358 62,9 Sagunt  
Algimia de Alfara 1.048 15,8 Sagunt  
Algimia de Almonacid 312 40,5 Sagunt  
Alginet 13.379 55,2 Sagunt  
Algorfa 4.755 54,5 Sant Vicent del Raspeig  
Algueña 1.527 53,9 Sant Vicent del Raspeig  
Alacant 722.054 12,8 Sant Vicent del Raspeig  
Almàssera 7.295 22,6 Sagunt  
Almassora 26.137 34,2 Sagunt  
Almedíjar 297 38,4 Sagunt  
Almenara 6.112 10,5 Sagunt  
Almiserà 314 123,1 Sant Vicent del Raspeig  
Almoines 2.398 110,6 Sant Vicent del Raspeig  
Almoradí 19.601 51,8 Sant Vicent del Raspeig  
Almudaina 129 66,2 Sant Vicent del Raspeig  
Almussafes 8.523 50,5 Sagunt  
Alpuente 754 97,6 Sagunt  
Alqueria d'Asnar, l- 515 60 Sant Vicent del Raspeig  
Alqueria de la Comtessa, l- 1.508 107,9 Sant Vicent del Raspeig  
Alquerías del Niño Perdido 4.509 38,6 Sagunt  
Altea 24.298 50,4 Sant Vicent del Raspeig  
Altura 3.866 33,8 Sagunt  
Alzira 44.941 68 Sagunt  
Andilla 405 69,2 Sagunt  
Anna 2.737 95,6 Sagunt  
Antella 1.409 81,8 Sagunt  
Arañuel 196 70,9 Sagunt  
Aras de los Olmos 420 108 Sagunt  
Ares del Maestrat 215 45,8 Vall d'Alba  
Argelita 100 60,5 Vall d'Alba  
Artana 1.974 34,9 Sagunt  
Aspe 20.309 31,7 Sant Vicent del Raspeig  
Atzeneta d`Albaida 1.229 70,2 Sant Vicent del Raspeig  
Atzeneta del Maestrat 1.342 16,7 Vall d'Alba  
Ayódar 206 55,7 Vall d'Alba  
Ayora 5.441 141,4 Sagunt  
Azuébar 359 31,3 Sagunt  
Balones 157 61,3 Sant Vicent del Raspeig  
Banyeres de Mariola 7.222 48,4 Sant Vicent del Raspeig  
Barracas 201 60,9 Sagunt  
Barx 1.335 118,7 Sagunt  
Barxeta 1.637 90,5 Sagunt  
Bejís 415 59,4 Sagunt  
Bèlgida 721 74,7 Sant Vicent del Raspeig  
Bellreguard 4.697 109,3 Sant Vicent del Raspeig  
Bellús 359 83,9 Sant Vicent del Raspeig  
Benafer 173 46,3 Sagunt  
Benafigos 165 27 Vall d'Alba  
Benagéber 217 94,8 Sagunt  
Benaguasil 11.298 36,7 Sagunt  
Benasal 1.226 38,5 Vall d'Alba  
Benasau 174 58,3 Sant Vicent del Raspeig  
Benavites 634 8,1 Sagunt  
Beneixama 1.792 49,7 Sant Vicent del Raspeig  
Beneixida 705 79,9 Sagunt  
Benejúzar 5.425 58,9 Sant Vicent del Raspeig  
Benetússer 14.999 37,1 Sagunt  
Benferri 1.934 54,4 Sant Vicent del Raspeig  
Beniarbeig 1.902 84,1 Sant Vicent del Raspeig  
Beniardá 248 71,4 Sant Vicent del Raspeig  
Beniarjó 1.836 112,3 Sant Vicent del Raspeig  
Beniarrés 1.271 70,2 Sant Vicent del Raspeig  
Beniatjar 231 79,9 Sant Vicent del Raspeig  
Benicarló 26.677 61,8 Vall d'Alba  
Benicàssim 18.753 24 Vall d'Alba  
Benicolet 679 96 Sant Vicent del Raspeig  
Benicull de Xúquer 967 79 Sagunt  
Benidoleig 1.315 89,3 Sant Vicent del Raspeig  
Benidorm 72.991 44,6 Sant Vicent del Raspeig  
Benifaió 11.965 51,9 Sagunt  
Benifairó de la Valldigna 1.646 101,3 Sagunt  
Benifairó de les Valls 2.236 6,3 Sagunt  
Benifallim 110 46,6 Sant Vicent del Raspeig  
Benifato 202 71,1 Sant Vicent del Raspeig  
Beniflá 465 111,5 Sant Vicent del Raspeig  
Benigànim 6.411 87,8 Sant Vicent del Raspeig  
Benigembla 583 87,9 Sant Vicent del Raspeig  
Benijófar 4.207 51,8 Sant Vicent del Raspeig  
Benilloba 800 53,9 Sant Vicent del Raspeig  
Benillup 106 63,5 Sant Vicent del Raspeig  
Benimantell 518 69,1 Sant Vicent del Raspeig  
Benimarfull 417 64,2 Sant Vicent del Raspeig  
Benimassot 125 67,4 Sant Vicent del Raspeig  
Benimeli 424 88 Sant Vicent del Raspeig  
Benimodo 2.301 63,9 Sagunt  
Benimuslem 677 72,2 Sagunt  
Beniparrell 1.980 42,2 Sagunt  
Benirredrà 1.650 109,6 Sant Vicent del Raspeig  
Benisanó 2.305 36 Sagunt  
Benissa 13.808 71 Sant Vicent del Raspeig  
Benissoda 414 71,8 Sant Vicent del Raspeig  
Benisuera 196 81,3 Sant Vicent del Raspeig  
Benlloch 1.185 7,6 Vall d'Alba  
Bétera 21.868 24,8 Sagunt  
Betxí 5.815 34,6 Sagunt  
Biar 3.695 40,7 Sant Vicent del Raspeig  
Bicorp 556 107,2 Sagunt  
Bigastro 6.719 63,3 Sant Vicent del Raspeig  
Bocairent 4.456 68,6 Sant Vicent del Raspeig  
Bolbaite 1.489 101,4 Sagunt  
Bolulla 450 61,9 Sant Vicent del Raspeig  
Bonrepòs i Mirambell 3.454 23,8 Sagunt  
Borriana 35.598 39,9 Vall d'Alba  
Borriol 5.231 19,3 Vall d'Alba  
Bufali 184 74,9 Sant Vicent del Raspeig  
Bugarra 831 58,4 Sagunt  
Buñol 9.927 57,5 Sagunt  
Burjassot 38.175 25,6 Sagunt  
Busot 3.412 17,1 Sant Vicent del Raspeig  
Cabanes 2.971 8,1 Vall d'Alba  
Càlig 2.231 69,2 Vall d'Alba  
Calles 464 77,3 Sagunt  
Callosa d'en Sarrià 7.815 57,7 Sant Vicent del Raspeig  
Callosa de Segura 18.034 51,7 Sant Vicent del Raspeig  
Calp 29.550 61 Sant Vicent del Raspeig  
Campello, el 27.709 14 Sant Vicent del Raspeig  
Camp de Mirra, el 444 48,1 Sant Vicent del Raspeig  
Camporrobles 1.402 123,8 Sagunt  
Canals 14.024 92,6 Sagunt  
Canet d'En Berenguer 6.014 5 Sagunt  
Canet lo Roig 836 60,7 Vall d'Alba  
Cañada 1.237 48,3 Sant Vicent del Raspeig  
Carcaixent 20.779 71,5 Sagunt  
Càrcer 2.051 81,4 Sagunt  
Carlet 15.296 62 Sagunt  
Carrícola 98 72,4 Sant Vicent del Raspeig  
Casas Altas 158 134,4 Sagunt  
Casas Bajas 221 132,5 Sagunt  
Casinos 2.864 52,6 Sagunt  
Castalla 10.573 27,5 Sant Vicent del Raspeig  
Castell de Cabres 17 94,4 Vall d'Alba  
Castell de Castells 478 97,8 Sant Vicent del Raspeig  
Castell de Guadalest, el 238 67,7 Sant Vicent del Raspeig  
Castellfort 238 56,1 Vall d'Alba  
Castellnovo 1.050 34,5 Sagunt  
Castelló de Rugat 2.326 86,2 Sant Vicent del Raspeig  
Castelló de la Plana 341.322 28 Vall d'Alba  
Castellonet de la Conquesta 169 119,3 Sant Vicent del Raspeig  
Castielfabib 301 156,3 Sagunt  
Castillo de Villamalefa 112 52,7 Vall d'Alba  
Catadau 2.766 39,4 Sagunt  
Catarroja 27.697 62,6 Sagunt  
Catí 841 43,3 Vall d'Alba  
Catral 9.083 44,2 Sant Vicent del Raspeig  
Caudete de las Fuentes 747 105,3 Sagunt  
Caudiel 739 47 Sagunt  
Cerdà 407 90 Sagunt  
Cervera del Maestre 716 57 Vall d'Alba  
Chella 2.776 98,3 Sagunt  
Chelva 1.627 81,1 Sagunt  
Chera 582 102,1 Sagunt  
Cheste 8.615 46,9 Sagunt  
Chiva 15.185 50,9 Sagunt  
Chóvar 355 37,4 Sagunt  
Chulilla 718 71,8 Sagunt  
Cinctorres 484 70,4 Vall d'Alba  
Cirat 247 72,1 Vall d'Alba  
Cocentaina 11.591 56,9 Sant Vicent del Raspeig  
Cofrentes 1.026 119,1 Sagunt  
Confrides 283 76,2 Sant Vicent del Raspeig  
Corbera 3.304 80,1 Sagunt  
Cortes de Arenoso 352 80,9 Vall d'Alba  
Cortes de Pallás 1.000 95,1 Sagunt  
Costur 587 21,9 Vall d'Alba  
Cotes 388 82,3 Sagunt  
Coves de Vinromà, les 2.009 27,4 Vall d'Alba  
Cox 7.077 49 Sant Vicent del Raspeig  
Crevillent 28.439 35,6 Sant Vicent del Raspeig  
Culla 601 27,9 Vall d'Alba  
Cullera 22.736 80,6 Sagunt  
Daimús 3.130 112,5 Sant Vicent del Raspeig  
Daya Nueva 1.996 52,3 Sant Vicent del Raspeig  
Daya Vieja 758 49,7 Sant Vicent del Raspeig  
Dénia 44.455 89,6 Sant Vicent del Raspeig  
Dolores 7.362 48 Sant Vicent del Raspeig  
Domeño 723 77,3 Sagunt  
Dos Aguas 496 81 Sagunt  
Elx 968.761 26,3 Sant Vicent del Raspeig  
Elda 54.536 40,3 Sant Vicent del Raspeig  
Eliana. l- 17.292 30,8 Sagunt  
Emperador 633 17,1 Sagunt  
Enguera 5.903 101,4 Sagunt  
Ènova, l- 974 82,4 Sagunt  
Eslida 928 41,5 Sagunt  
Espadilla 116 57,8 Vall d'Alba  
Estivella 1.384 10,8 Sagunt  
Estubeny 125 92,3 Sagunt  
Facheca 104 71,5 Sant Vicent del Raspeig  
Famorca 59 74,1 Sant Vicent del Raspeig  
Fanzara 351 52,7 Vall d'Alba  
Faura 3.602 5,7 Sagunt  
Favara 2.456 74,4 Sagunt  
Figueroles 574 33,3 Vall d'Alba  
Finestrat 6.932 38,2 Sant Vicent del Raspeig  
Foios 7.034 19,3 Sagunt  
Fondó de les Neus, el 3.037 44,6 Sant Vicent del Raspeig  
Font d'En Carròs, la 4.083 110,5 Sant Vicent del Raspeig  
Font de la Figuera, la 2.223 83,9 Sant Vicent del Raspeig  
Fontanars dels Alforins 1.020 86,5 Sant Vicent del Raspeig  
Forcall 522 74,5 Vall d'Alba  
Formentera del Segura 4.559 51,7 Sant Vicent del Raspeig  
Fortaleny 1.035 65,5 Sagunt  
Fuente la Reina 57 74,2 Sagunt  
Fuenterrobles 719 115,1 Sagunt  
Fuentes de Ayódar 149 61,5 Vall d'Alba  
Gaianes 445 67,1 Sant Vicent del Raspeig  
Gaibiel 195 45,4 Sagunt  
Gandia 15.422 518 Sagunt  
Gata de Gorgos 6.327 78,5 Sant Vicent del Raspeig  
Gátova 429 46 Sagunt  
Gavarda 1.123 78,8 Sagunt  
Geldo 687 31,2 Sagunt  
Genovés 2.865 93,8 Sagunt  
Gestalgar 737 64,7 Sagunt  
Gilet 3.328 6,3 Sagunt  
Godella 13.217 24,3 Sagunt  
Godelleta 3.371 53,7 Sagunt  
Gorga 261 58,7 Sant Vicent del Raspeig  
Granja de la Costera, la 387 88,6 Sagunt  
Granja de Rocamora 2.461 48 Sant Vicent del Raspeig  
Guadasséquies 447 81,5 Sant Vicent del Raspeig  
Guadassuar 6.115 67,4 Sagunt  
Guardamar de la Safor 497 111,5 Sant Vicent del Raspeig  
Guardamar del Segura 17.138 46,3 Sant Vicent del Raspeig  
Herbés 56 96 Vall d'Alba  
Higueras 57 57,5 Sagunt  
Higueruelas 509 71,3 Sagunt  
Hondón de los Frailes 1.238 52,7 Sant Vicent del Raspeig  
Ibi 23.616 29,5 Sant Vicent del Raspeig  
Jacarilla 2.076 62 Sant Vicent del Raspeig  
Jalance 975 125,2 Sagunt  
Jana, la 757 55,5 Vall d'Alba  
Jarafuel 824 131,2 Sagunt  
Jérica 1.656 43,3 Sagunt  
Llanera de Ranes 1.143 88,2 Sagunt  
Llaurí 1.333 77,9 Sagunt  
Llíber 1.071 75,9 Sant Vicent del Raspeig  
Llíria 23.542 40,2 Sagunt  
Llocnou d'En Fenollet 920 87,4 Sagunt  
Llocnou de la Corona 165 38 Sagunt  
Llocnou de Sant Jeroni 583 119,5 Sant Vicent del Raspeig  
Llombai 2.817 63,5 Sagunt  
Llosa de Ranes, la 4.066 85,4 Sagunt  
Llosa, la 955 14,5 Sagunt  
Llutxent 2.508 95,3 Sant Vicent del Raspeig  
Orxa, l- 729 77,6 Sant Vicent del Raspeig  
Loriguilla 1.827 37,5 Sagunt  
Losa del Obispo 574 66,1 Sagunt  
Lucena del Cid 1.484 39,5 Vall d'Alba  
Ludiente 192 68,3 Vall d'Alba  
Macastre 1.308 62,2 Sagunt  
Manises 31.066 30,6 Sagunt  
Manuel 2.546 81,2 Sagunt  
Marines 1.850 43,5 Sagunt  
Massalavés 1.640 70,1 Sagunt  
Massalfassar 2.388 17,5 Sagunt  
Massamagrell 15.550 14,8 Sagunt  
Massanassa 8.809 38,5 Sagunt  
Mata, la 211 82,5 Vall d'Alba  
Matet 107 49,4 Sagunt  
Meliana 10.666 21,3 Sagunt  
Millares 451 96,1 Sagunt  
Millena 217 59,9 Sant Vicent del Raspeig  
Miramar 2.558 95,3 Sant Vicent del Raspeig  
Mislata 43.800 35,7 Sagunt  
Moixent 4.737 122,3 Sagunt  
Moncada 21.953 21 Sagunt  
Moncofa 6.475 27,3 Sagunt  
Monforte del Cid 7.803 26,2 Sant Vicent del Raspeig  
Monòver 12.844 41,6 Sant Vicent del Raspeig  
Montán 415 60,9 Sagunt  
Montanejos 620 66,1 Sagunt  
Montaverner 1.815 76,4 Sant Vicent del Raspeig  
Montesa 1.353 97,4 Sagunt  
Montesinos, Los 5.203 56,1 Sant Vicent del Raspeig  
Montitxelvo 676 90,1 Sant Vicent del Raspeig  
Montroi 2.902 52,7 Sagunt  
Montserrat 7.133 52,7 Sagunt  
Morella 2.739 75,2 Vall d'Alba  
Murla 598 85,1 Sant Vicent del Raspeig  
Muro de Alcoy 9.010 62,2 Sant Vicent del Raspeig  
Museros 6.262 16,3 Sagunt  
Mutxamel 23.834 11,5 Sant Vicent del Raspeig  
Náquera 6.009 23,2 Sagunt  
Navajas 833 37,2 Sagunt  
Navarrés 3.354 96,1 Sagunt  
Novelda 26.692 31,3 Sant Vicent del Raspeig  
Novetlè 874 94 Sagunt  
Nucia, la 19.135 55,4 Sant Vicent del Raspeig  
Nules 13.636 26,3 Sagunt  
Oliva 19.784 454,2 Sagunt  
Olleria, l- 8.630 86,6 Sant Vicent del Raspeig  
Olocau 1.647 40,7 Sagunt  
Olocau del Rey 135 92,1 Vall d'Alba  
Onda 25.571 41,7 Vall d'Alba  
Ondara 6.657 81,7 Sant Vicent del Raspeig  
Onil 7.697 32,7 Sant Vicent del Raspeig  
Ontinyent 37.140 78,8 Sant Vicent del Raspeig  
Orba 2.604 90,6 Sant Vicent del Raspeig  
Orihuela 90.087 58,2 Sant Vicent del Raspeig  
Orpesa 9.898 25,6 Vall d'Alba  
Orxeta 921 42 Sant Vicent del Raspeig  
Otos 470 77,4 Sant Vicent del Raspeig  
Paiporta 24.506 40,3 Sagunt  
Palanques 31 93,2 Vall d'Alba  
Palma de Gandia 1.819 113,1 Sant Vicent del Raspeig  
Palmera 1.022 108 Sagunt  
Palomar, el 595 72,2 Sant Vicent del Raspeig  
Parcent 1.131 84,1 Sant Vicent del Raspeig  
Paterna 67.356 29 Sagunt  
Pavías 59 61,2 Sagunt  
Pedralba 2.970 53,3 Sagunt  
Pedreguer 7.751 83,6 Sant Vicent del Raspeig  
Pego 11.029 95,7 Sant Vicent del Raspeig  
Penàguila 318 51,1 Sant Vicent del Raspeig  
Peníscola 8.214 64,8 Vall d'Alba  
Petrer 34.697 39,5 Sant Vicent del Raspeig  
Petrés 1.019 3,9 Sagunt  
Picanya 11.319 38,4 Sagunt  
Picassent 20.265 46,1 Sagunt  
Pilar de la Horadada 23.403 75,9 Sant Vicent del Raspeig  
Piles 2.877 108,7 Sagunt  
Pina de Montalgrao 149 65,6 Sagunt  
Pinet 178 101,4 Sant Vicent del Raspeig  
Pinós, el 7.908 62,1 Sant Vicent del Raspeig  
Planes 831 69,7 Sant Vicent del Raspeig  
Pobla de Benifassà, la 290 113,6 Vall d'Alba  
Pobla de Farnals, la 7.677 13,9 Sagunt  
Pobla de Vallbona, la 22.197 32,9 Sagunt  
Pobla del Duc, la 2.547 83,7 Sant Vicent del Raspeig  
Pobla Llarga, la 4.618 76,5 Sagunt  
Pobla Tornesa, la 1.166 9,1 Vall d'Alba  
Poble Nou de Benitatxell, el 5.698 76,6 Sant Vicent del Raspeig  
Poblets, els 3.404 92 Sant Vicent del Raspeig  
Polinyà de Xúquer 2.540 68 Sagunt  
Polop 4.549 56,8 Sant Vicent del Raspeig  
Portell de Morella 234 78,9 Vall d'Alba  
Potríes 1.001 113 Sagunt  
Puçol 19.421 7,4 Sagunt  
Puebla de Arenoso 174 90,9 Sagunt  
Puebla de San Miguel 77 124,5 Sagunt  
Puig de Santa Maria, el 9.030 12 Sagunt  
Quart de les Valls 1.076 7,7 Sagunt  
Quart de Poblet 25.292 33,1 Sagunt  
Quartell 1.523 7,6 Sagunt  
Quatretonda 2.468 91,1 Sant Vicent del Raspeig  
Quatretondeta 109 62,7 Sant Vicent del Raspeig  
Quesa 735 101,1 Sagunt  
Rafal 4.213 55,6 Sant Vicent del Raspeig  
Rafelbunyol 8.670 11,5 Sagunt  
Rafelcofer 1.472 86,1 Sant Vicent del Raspeig  
Rafelguaraf 2.527 81,1 Sagunt  
El Ràfol d'Almúnia 749 88,7 Sant Vicent del Raspeig  
Ráfol de Salem 426 112,8 Sant Vicent del Raspeig  
Real 2.330 55,9 Sagunt  
Real de Gandia 2.257 109,4 Sant Vicent del Raspeig  
Redován 7.554 54,4 Sant Vicent del Raspeig  
Relleu 1.342 37,8 Sant Vicent del Raspeig  
Requena 21.554 84,9 Sagunt  
Riba-roja de Túria 21.349 34,4 Sagunt  
Ribesalbes 1.317 49,3 Vall d'Alba  
Riola 1.876 65,3 Sagunt  
Rocafort 6.846 24,7 Sagunt  
Rojales 22.006 50 Sant Vicent del Raspeig  
Romana, La 2.509 42,9 Sant Vicent del Raspeig  
Rossell 1.160 99,4 Vall d'Alba  
Rotglà i Corberà 1.194 87,2 Sagunt  
Rótova 1.303 87,6 Sant Vicent del Raspeig  
Rugat 193 88,6 Sant Vicent del Raspeig  
Sacañet 77 61,9 Sagunt  
Sagra 446 90,8 Sant Vicent del Raspeig  
Sagunt 65.238 5 Sagunt  
Salem 464 88,3 Sant Vicent del Raspeig  
Salinas 1.603 57,4 Sant Vicent del Raspeig  
Salzadella, la 850 41 Vall d'Alba  
San Antonio de Benagéber 7.104 28,4 Sagunt  
San Fulgencio 12.529 47,5 Sant Vicent del Raspeig  
San Isidro 1.921 45 Sant Vicent del Raspeig  
San Miguel de Salinas 7.602 68,1 Sant Vicent del Raspeig  
San Rafael del Río 556 88,1 Vall d'Alba  
Sant Vicent del Raspeig 55.100 0 Sant Vicent del Raspeig  
Sanet y Negrals 700 87,2 Sant Vicent del Raspeig  
Sant Joan d`Alacant 22.740 9,5 Sant Vicent del Raspeig  
Sant Joan de Moró 2.999 17,6 Vall d'Alba  
Sant Joanet 479 79,3 Sagunt  
Sant Jordi 1.126 64,7 Vall d'Alba  
Sant Mateu 2.112 46,8 Vall d'Alba  
Santa Magdalena de Pulpis 876 48,4 Vall d'Alba  
Santa Pola 33.965 29,1 Sant Vicent del Raspeig  
Serratella, la 101 36,1 Vall d'Alba  
Sax 10.069 49,3 Sant Vicent del Raspeig  
Sedaví 10.186 36,9 Sagunt  
Segart 188 13,3 Sagunt  
  
Segorbe 9.291 32,6 Sagunt  
Sella 626 47,8 Sant Vicent del Raspeig  
Sellent 415 86,2 Sagunt  
Sempere 46 82,3 Sant Vicent del Raspeig  
Senija 642 72 Sant Vicent del Raspeig  
Senyera 1.193 81,6 Sagunt  
Serra 3.356 26,2 Sagunt  
Sierra Engarcerán 1.066 17,8 Vall d'Alba  
Siete Aguas 1.476 69,3 Sagunt  
Silla 19.058 43,4 Sagunt  
Simat de la Valldigna 3.705 137,4 Sant Vicent del Raspeig  
Sinarcas 1.174 119,8 Sagunt  
Sollana 5.017 52,5 Sagunt  
Soneja 1.525 27,7 Sagunt  
Sot de Chera 405 80,2 Sagunt  
Sot de Ferrer 447 25,6 Sagunt  
Sueca 29.091 62,9 Sagunt  
Suera 650 49,7 Vall d'Alba  
Sumacàrcer 1.259 86,6 Sagunt  
Tales 902 46,9 Vall d'Alba  
Tàrbena 809 66,7 Sant Vicent del Raspeig  
Tavernes Blanques 9.335 23,8 Sagunt  
Tavernes de la Valldigna 73.068 203,3 Sant Vicent del Raspeig  
Teresa 275 55,6 Sagunt  
Teresa de Cofrentes 654 135,9 Sagunt  
Terrateig 316 92,4 Sant Vicent del Raspeig  
Teulada 14.578 72,6 Sant Vicent del Raspeig  
Tibi 1.761 39,8 Sant Vicent del Raspeig  
  
Tírig 550 46,1 Vall d'Alba  
Titaguas 508 99,5 Sagunt  
Todolella 148 79,6 Vall d'Alba  
Toga 140 59,7 Vall d'Alba  
Tollos 45 69,8 Sant Vicent del Raspeig  
Torás 258 55,5 Sagunt  
Tormos 386 91,7 Sant Vicent del Raspeig  
Toro, El 280 66,7 Sagunt  
Torralba del Pinar 56 66,3 Vall d'Alba  
Torre d'En Besora, la 179 22,9 Vall d'Alba  
Torre d'en Doménec, la 241 21,9 Vall d'Alba  
Torrebaja 463 150,1 Sagunt  
Torreblanca 5.737 31,3 Vall d'Alba  
Torrechiva 96 62,8 Vall d'Alba  
Torrella 158 89,2 Sagunt  
Torre de les Maçanes, la 797 37,7 Sant Vicent del Raspeig  
Torrent 81.402 40 Sagunt  
Torres Torres 614 14,1 Sagunt  
Torrevieja 750.066 58 Sant Vicent del Raspeig  
Tous 1.301 78,1 Sagunt  
Traiguera 1.654 60 Vall d'Alba  
Tuéjar 1.206 87,7 Sagunt  
Turís 6.637 58,2 Sagunt  
Useres, les 1.017 13,1 Vall d'Alba  
Utiel 12.429 98,1 Sagunt  
València 111.850 27,5 Sagunt  
Vall d'Alba 3.036 5 Vall d'Alba  
Vall d'Alcalà, la 175 79,3 Sant Vicent del Raspeig  
Vall d'Ebo, la 286 106,3 Sant Vicent del Raspeig  
Vall d'Uixó, la 32.782 21,5 Sagunt  
Vall de Almonacid 273 39,8 Sagunt  
Vall de Gallinera 676 107,1 Sant Vicent del Raspeig  
Vall de Laguar, la 959 96,3 Sant Vicent del Raspeig  
Vallada 3.309 104,4 Sagunt  
Vallanca 160 143,4 Sagunt  
Vallat 73 56 Vall d'Alba  
Vallés 162 91,2 Sagunt  
Vallibona 100 80,2 Vall d'Alba  
Venta del Moro 1.443 109,3 Sagunt  
Verger, el 4.992 83,7 Sant Vicent del Raspeig  
Vila-real 51.357 35 Vall d'Alba  
Vilafamés 1.935 8,1 Vall d'Alba  
Vilamarxant 9.491 33,7 Sagunt  
Vilanova d'Alcolea 688 18,3 Vall d'Alba  
Vilar de Canes 187 30,7 Vall d'Alba  
La Vilavella 3.281 24,6 Sagunt  
Vilafranca 2.494 58,5 Vall d'Alba  
Villahermosa del Río 506 63 Vall d'Alba  
Vila Joiosa, la 33.293 36,2 Sant Vicent del Raspeig  
Vilallonga 4.449 116,8 Sagunt  
Villamalur 92 60,9 Sagunt  
Villanueva de Castellón 7.482 73 Sagunt  
Villanueva de Viver 77 69,1 Sagunt  
Villar del Arzobispo 3.777 63 Sagunt  
Villargordo del Cabriel 651 124,06 Sagunt  
Villena 34.894 60,7 Sant Vicent del Raspeig  
Villores 48 87,6 Vall d'Alba  
Vinalesa 3.205 23,8 Sagunt  
Vinaròs 28.615 69,7 Vall d'Alba  
Vistabella del Maestrazgo 419 44,4 Vall d'Alba  
Viver 1.666 46,3 Sagunt  
Xàbia 32.983 78 Sant Vicent del Raspeig  
Xaló 3.301 83,9 Sant Vicent del Raspeig  
Xàtiva 29.196 88,9 Sagunt  
Xeraco 6.230 101,5 Sagunt  
Xeresa 2.294 101,1 Sagunt  
Xert 873 53,3 Vall d'Alba  
Xilxes 2.875 17,9 Sagunt  
Xirivella 30.213 35,4 Sagunt  
Xixona 7.423 23,6 Sant Vicent del Raspeig  
Xodos 127 32,5 Vall d'Alba  
Yátova 2.136 63,2 Sagunt  
Yesa, La 256 91 Sagunt  
Zarra 548 138,1 Sagunt  
Zorita del Maestrazgo 146 94 Vall d'Alba  
Zucaina 187 63,4 Vall d'Alba  
  
  
  
2. Compensacions econòmiques per la gestió integral de la recollida selectiva de residus d'envasos de vidre.  
Supòsit 1: els consorcis i altres entitats locals realitzen la gestió integral de la recollida selectiva dels residus d'envasos de vidre, a través d'una entitat diferent d'Ecovidrio.  
En este primer supòsit, aniran a càrrec dels consorcis i altres entitats locals els gastos propis de les operacions de recollida i transport, els costos relatius a neteja i manteniment dels contenidors i els referits a inversions en vehicles de recollida i transport, inclosa la mà d'obra corresponent a reparació d'avaries, manteniment, combustible, matriculació, assegurances o reposició de vehicles, gastos d'estructura i gastos generals.  
Les compensacions econòmiques per la gestió integral són les que seguixen:  
  
 Quadro de compensacions (?/t)  
 < 30 minuts 30-60 minuts > 60 minuts  
Urbà 20,03 25,28 33,80  
Semiurbano 22,01 28,40 36,22  
Rural 25,17 31,55 40,06  
  
  
Els temps s'entendran com a trajecte d'anada a la planta assignada.  
  
Supòsit 2: els consorcis i altres entitats locals encarreguen la gestió integral de la recollida selectiva de residus d'envàs de vidre a Ecovidrio.  
  
En este segon supòsit, i d'acord amb la delegació expressa dels consorcis i altres entitats locals en Ecovidrio, els gastos propis de les operacions de recollida i transport dels envasos i residus d'envasos de vidre, de la neteja i manteniment dels contenidors de tipus iglú i de les inversions en vehicles de recollida i transport, inclosa la mà d'obra corresponent a reparació d'avaries, manteniment, combustible, matriculació, assegurances o reposició de vehicles, gastos d'estructura i gastos generals, aniran a càrrec d'Ecovidrio.  
  
No és procedent, en este cas, cap compensació econòmica d'Ecovidrio als consorcis i altres entitats locals, ni tampoc és exigible el pagament per este concepte dels consorcis i altres entitats locals a Ecovidrio.  
  
  
3. Aportacions econòmiques referides a campanyes d'informació i sensibilització ciutadana  
La Conselleria Infraestructures, Territori i Medi Ambient i Ecovidrio realitzaran campanyes de comunicació, conjuntament, a fi de sensibilitzar els ciutadans sobre la separació en origen, com a requisit imprescindible per a una recollida selectiva de residus d'envasos de vidre eficaç i efectiva.  
L'àmbit territorial de totes les campanyes serà la Comunitat Valenciana, per la qual cosa es realitzaran sempre en castellà i valencià. La traducció dels textos al valencià correspondrà a la Conselleria d'Infraestructures, Territori i Medi Ambient.  
La quantitat total destinada a campanyes de comunicació i sensibilització social serà de 0,06 ?/hab./any calculada en funció de la càrrega de població de la Comunitat Valenciana tal com s'arreplega en el Pla Integral de Residus la Comunitat Valenciana aprovat pel Decret 81/2013, de 21 de juny, del Consell.  
Ecovidrio posarà a disposició de la Conselleria d'Infraestructures, Territori i Medi Ambient, si així ho requerix, una guia de comunicació que contindrà els materials publicitaris i missatges de la campanya de comunicació que s'aplicarà amb caràcter general en l'àmbit de la Comunitat Valenciana. Per a mantindre la uniformitat dels materials i missatges de la campanya de comunicació a tota la Comunitat Valenciana, qualsevol canvi sobre estos elements haurà de ser prèviament aprovat per la comissió de seguiment.  
Amb caràcter general, les campanyes de comunicació s'executaran en la totalitat, es facturaran durant l'any natural i es podran prorrogar-se tres mesos per acord de la comissió de seguiment, comptadors des de l'inici de la campanya de comunicació. En cap cas podran acumular-se fons de comunicació per un període superior a l'any posterior a què corresponguen.  
Al gener de cada any, Ecovidrio informarà la comissió de seguiment dels pagaments pendents de l'any natural anterior. A partir de la data d'enviament de la comunicació per part d'Ecovidrio, començarà a comptar un termini de nou mesos per a la presentació de factures pels pagaments pendents, si és este el cas.  
Durant el primer trimestre de cada any, la comissió de seguiment aprovarà un pla de comunicació general per a l'any en curs en què concretarà la distribució de tots els fons disponibles, inclús, i si és el cas, els destinats als consorcis i altres entitats locals.  
Si en virtut d'allò que s'ha acordat en la comissió de seguiment, part dels fons poden ser utilitzats pels consorcis i altres entitats locals adherides al conveni, disposaran fins al 30 d'abril per a sol·licitar la realització d'accions locals de comunicació a càrrec dels fons previstos en el conveni per a l'any en curs, i en la sol·licitud concretaran l'objecte, l'abast, els materials i el pressupost de les cada acció. Si, una vegada transcorregut este termini, algun consorci o entitat local no ha remés petició formal a la comissió de seguiment, els fons corresponents a estes passaran a incrementar els disponibles per la Conselleria d'Infraestructures, Territori i Medi Ambient o, en cas d'acord, podran ser executats directament per Ecovidrio en campanyes o reforços d'àmbit autonòmic. Si l'import és insuficient per a realitzar o reforçar una campanya de comunicació adequada, estos fons passarien a sumar-se a les aportacions globals de l'any següent de la Conselleria d'Infraestructures, Territori i Medi Ambient.  
  
Els consorcis i altres entitats locals la petició dels quals haja sigut aprovada per la comissió de seguiment hauran de desenrotllar les campanyes de comunicació al llarg de l'any natural corresponent, prorrogable tres mesos, i hauran de complir els mateixos terminis de facturació. Si, una vegada finalitzats estos terminis, alguna entitat local no ha desenrotllat les accions i ha presentat les factures corresponents, perdrà el dret a percebre els fons corresponents, que passaran a sumar-se a les aportacions globals de la Conselleria d'Infraestructures, Territori i Medi Ambient.  
  
4. Condicions generals.  
4.1. Vigència d'estes condicions econòmiques.  
Les condicions econòmiques d'este annex començaran a regir des de la firma d'este conveni marc i no més tard de l'1 de gener de 2014, i es mantindran en vigor durant tota la seua vigència, coincident amb el termini d'autorització administrativa com a sistema integrat de gestió de residus d'envasos de vidre per a operar a la Comunitat Valenciana a Ecovidrio, que venç el 18 de novembre de 2018.  
  
Durant este període de temps no serà procedent la revisió de preus, per haver-se inclòs ja en la determinació de les compensacions econòmiques l'evolució dels preus en els anys 2008-2013 a través de preus mitjans ponderats.  
4.2. Facturació, documentació justificativa i pagament per part d'Ecovidrio.  
Els consorcis i altres entitats locals facturaran d'acord amb els criteris acordats a continuació:  
Els consorcis i altres entitats locals que hagen optat per realitzar la gestió integral de la recollida selectiva dels residus d'envasos de vidre a través d'una entitat diferent d'Ecovidrio hauran d'enviar una factura, segons el format facilitat per Ecovidrio, acompanyada del resum d'albarans d'entrada en les instal·lacions receptores assignades en l'annex II d'este conveni marc. Esta documentació, que es presentarà firmada i segellada, serà remesa al Departament de Comptabilitat d'Ecovidrio, c/ General Oráa, 3, 2n, 28688 Madrid.  
La transferència d'estes compensacions s'efectuarà per Ecovidrio als consorcis i altres entitats locals, per l'import de les factures emeses per estes, en el termini màxim de 30 dies naturals comptadors des de la data d'emissió.  
En cas de rebre Ecovidrio la documentació incompleta o mal omplida requerirà l'entitat local, en un termini màxim de deu dies per mitjà de correu certificat amb justificant de recepció, a l'efecte que presente la documentació necessària. En este cas, s'entendrà que el termini màxim de 30 dies comptarà des de la recepció de la documentació completa per part d'Ecovidrio.  
Ecovidrio haurà de portar un registre de les incidències produïdes per este concepte, que haurà de presentar, per mitjà d'un requeriment exprés, davant de la Conselleria d'Infraestructures, Territori i Medi Ambient.